text:
Publiká riba 04 Sèptèmber 2017
Ayera den transkurso di dia a hala atenshon di Minister Zita Jesus-Leito i Domeinbeheer pa ku e estado di e edifisio bieu di Finansa na Concordiastraat, nèt dilanti di Bestuurscollege (BC) bieu. A duna remarke speshalmente riba e echo ku tin varios dokumento di atministrashon den e edifisio ku ta eksponé pa bista di personanan ku pasa den besindario. E motibu di esaki ta un buraku grandi ku deskonosínan a traha den muraya di e edifisio en kuestion. Mesora Minister Jesus-Leito konhuntamente ku Domeinbeheer a tuma akshon di forma desidido pa trese kambio den e situashon aktual.
Aktualmente tin un tim hasiendo limpiesa alrededor di e edifisio bou di enkargo di Domeinbeheer. Lo destruí e dokumentonan menshoná konforme prosedura di gobièrnu.Despues di e limpiesa lo saka tur dokumento for di e edifisio i sera e buraku den muraya i tambe tur entrada pa evitá ku malechornan lo sigui shusha i hasi mal uzo den futuro.
Domeinbeheer tin un departamentu speshal ku ta enkargá ku mantenshon di edifisionan di gobièrnu. E departamentu aki ta enkargá ku kontròl, restourashon, inventarisashon, registrashon i tasashon di tur e edifisionan aki. Di e forma aki Domeinbeheer ta monitoreá e edifisionan i alabes traha riba e maneho ku ta stipulá uzo di kada edifisio di gobièrnu.


c: text/html

text:
Spiritu afrikanu tras di maskarada katóliko
Seri di Herensia Kultural
Den kuadro di e eksposishon Altá di Korsou, dediká na Paul Brenneker i Elis Juliana, NAAM Foundation a publiká e buki Altá i Santunan di Korsou, i ta tene charla. Un di e charla ta Espíritu Afrikano tras di Maskarada Katóliko, di Roberto J. (Bob) Harms konosedó di religion afrokaribense. Den artíkulo aki un resúmen di su charla.
Kòrsou, Aruba, Boneiru i, último añanan Ulanda tambe, pa hopi tempu konosé e práktika spiritual ku den idioma krioyo a haña e nòmbernan di “brua”, “montamentu” òf “misterio”. Ta trata aki di práktikanan spiritual ku segun datonan históriko, a yega aki ku katibunan di Afrika, pero sigur tambe ku migrashon di hendenan for di Haiti, Repúblika Dominikana, kosta nort di Venezuela i Colombia. Atraves di tempu e konseptonan spiritual tresé aki pa e katibu i migrantenan a konosé un sinergismo, kreando un práktika spiritual fuertemente influensha pa konseptonan spiritual afrikano, pero tambe pa konseptonan spiritual di indjannan di Karibe, Venezuela i Colombia. Pero kon e konseptonan spiritual aki por a sobreviví sklabitut i añanan largu di opreshon brutal na man di doñonan di plantashi i di iglesia katóliko? Den e artíkulo aki nos ta para ketu na e fenómeno konosí komo “sinkretismo”, faktor prinsipal den sobrebibensia di tradishonnan spiritual afrikano den Karibe i restu di hemisferio oksidental.
Hopi biaha nos tin e tendensia di lubidá ku afrikanu ku a yega e banda di mundu aki komo katibu, ta hende prosedente di kulturanan ku un rikesa spiritual profundo, ku den hopi kaso ta bai bek sentenar di aña promé ku surgimentu di kristianismo. E Afrikanonan ku a yega akibanda komo katibu tabata prosedente di básikamente 5 grupo ètniko/kultural. Ta trata aki di e grupo ètniko/kultural “Kongo/Bantú”, e grupo ètniko/kultural “Yorubá”, e grupo ètniko kultural “Dahomeyano” tambe e grupo ètniko/kultural “Mande” y e grupo ètniko/kultural “Akan”.
Kada un di e gruponan ètniko/kultural aki trabes di míles di aña a desaroyá konseptonan spiritual hopi profundo. Kada un di nan, igual na sivilisashonnan manera esnan Egipsio i Griego, a desaroyá mitonan di kreashon di mundu i di eksistensha di ser humano ku a reflehá un tremendo profundidat filosófiko. Banda di esei, hendenan di e kulturanan “Kongo/Bantú” y “Mande”, hopi aña promé ku a someté nan hendenan na sklabitut, a bini den kontakto ku katolisismo y Islam respektivamente. Ku otro palabra, ta trata di hendenan ku ora nan a yega aki banda komo katibu, a yega tambe ku un spirtualidat altamente desaroyá.
Sinembargo, un di e promé kosnan ku e doñonan di katibu, asistí pa klero katóliko i gobernantenan kolonial a hasi tabata di prohibí e katibunan pa práktika nan ritualnan religioso ku nan a bini kuné for di Afrika. Rei Louis 14 di Fransia na aña 1635 a dekretá un asina yama “code noir” (kódigo neger) den kua entre otro a prohibí tur katibu pa práktika otro religion ku no ta esun katóliko. Gobièrnu kolonial i iglesia katóliko di Cuba di otro banda, na final di siglo 16 a bai di akuerdo pa katibu i negernan liber lanta asina yamá “cabildo” (kofradia) bou di patronahe di un santu katóliko. Miembronan di un “cabildo” tabatin e libertat pa mantené i ehekutá ritualnan “ètniko”, basta si esaki ta den honor di santunan katóliko!
Riba otro islanan di Karibe nos ta mira otro formanan di opreshon (òf loke e gobièrnu kolonial, doñonan di katibu òf klero katóliko a kere ta opreshon), pero ku den sierto sentido hustamente a kontribuí na sobrebibensia di práktikanan spiritual afrikano akibanda.
Ta trata aki di alohamentu di katibunan prosedente di distinto kultura òf grupo ètniko huntu. E strategia tabata pa evitá ku katibunan di e mesun prosedensia tabata uni i lanta kontra doñonan di katibu. Pero manera nos por mira na Hispañola (Haiti i Repúblika Dominikana), e strategia aki hustamente a kontribuí na binimentu huntu di diferente koriente spiritual, manera esun Kongo/Bantú, esun Dahomeyano i esun Yorubá, kreando asina un tradishon spiritual kompletamente nobo. E loke awendia nos konosé komo Vudú Haitiano òf Gagá/21 Divisiones di Repúblika Dominikana. Pues forsa pa sirkunstansha, pero ku un anhelo profundo pa sigui práktika su kreenshanan ku e la bini kuné for di e Afrika, e katibu a diskubrí formanan kon e por sigui práktika su kreenshanan, sin ku e ta haña den problema ku doño di e plantashi òf ku pastor i otro miembronan di klero katóliko.
Si na Haiti i na Repúblika Dominikana a nase Vudú Haitiano i Gagá/21 Divisiones (basá mayormente riba tradishonnan spiritual Dahomeyano, Kongo/Bantú i kreenshanan indjan Taino), na Cuba nos ta mira surgimento di tradishonnan spiritual manera “La Regla Lukumi” òf “Santeria” (basa riba e tradishonnan spiritual Yorubá), “La Regla Kongo”, ku su takinan “Palo Monte”, “Palo Mayombe”, “Palo Briyumba” y “Palo Kimbisia” (basa mayormente riba tradishonnan spiritual Kongo/Bantú), “Arara” (basa mayormente riba tradishon spiritual Dahomeyano) i tambe “Abakuá” (basa kompletamente riba tradishon spiritual Efik). Na Guadeloupe y Martinique nos ta mira surgimentu di un tradishon spiritual kasi igual na esun Haitiano, ku e nòmber di “Quimbois”.
Tráfiko di hende i komersio a sòru pa plamamentu ya kaba for di siglo 18 di konseptonan religioso manera Vudú Haitiano na prinsipalmente Kòrsou. Echo ta ku e seremonia di bebementu di “Awa di Huramentu” na inisio di e rebelion grandi di katibunan na 1795 na Bándabou, ta mustra masha hopi similitut ku e seremonia di Vudú konosí komo “Bwa Kayiman” na inisio di e rebelion di katibu ku a kondusí na independensia di Haiti dia 14 di ougùstùs 1791.
Pader Brenneker, den su diverso obranan tokante spiritualidat di e yu di Kòrsou, ta hasi menshon di presensia di Vudú Haitiano ya for di den añanan ’50 na Kòrsou. Huntu ku konseptonan spiritual prosedente di Repúblika Dominikana i fuertemente influensha pa konseptonan spiritual Indjan di kosta di Venezuela i Goajira (Colombia), a surgi un tradishon spiritual na Kòrsou ku atraves di tempu a plama pa Boneiru, Aruba i ku migrashon di míles di antiano, na Ulanda tambe. Un traisioná spiritual ku su base firmemente ankra den Vudú Haitiano i Gagá/21 Divisiones di Repúblika Dominikana. Sinembargo, esnan ku para dilanti un altar di “Misterio” ta mira nada otro ku imágen i estatua di santunan katóliko. Per kada santu tin un nòmber ku ta zona masha afrikanu òf indjan. Nòmbernan manera “Metreseli”, “Papa Lebá”, “Tinjó”, “Ogún Balendjó”, “Anaísa”, “Belié Belcán”, “Negro Felipe”, “Maria Lionza”, “Cacique Guacaipuro” i hopi mas. E úniko kos ku ta tapa nan afrikanismo òf esensia indjan ta e imágen di e santu katóliko. E rais ta kore te den kurason di Afrika i di Karibe.
Bibliografia
Mason. Jason, African Religions & Philosophy
Mbiti, John S, African Religions in the Caribbean
Paravisini-Gebert, L. Fernandez-Olmos, M. Creole Religions of the Caribbean: An Introduction from Vodou and Santeria to Obeah and Espiritismo”
Simidador, Daniel “The Bwa Kayiman ceremony, fact or myth” “Sambumbu” (serie),
Brenneker, Paul “Curacaoensia”, “Brua”
Ripley, Geo, Vudú Dominicano
Harms, B, Witteveen, I. Altá i Santunan di Korsou, Curacao, NAAM 2009
Teksto: Bob Harms Portret: NAAM

robotstxt: allowed

filter: keep


text:
ORANJESTAD – Den e promé mitar di 2022 Servisio di Impuesto di Aruba a registrá 3.129 pagadó di impuesto nobo. E kresementu nobo aki ta resultado di un kolaborashon estrecho ku diferente servisio, manera Ofisina di Registro Sivil, Kamara di Komersio i SVB. E grupo mas grandi di pagadó di impuesto ta esnan ku mester paga impuesto di tereno. 1208 persona, ku anteriormente no a paga impuesto di tereno, mester hasi esei awor si. E grupo di pagado ... Lesa mas
Aruba
Aruba ta konosé su di 7, 8 i 9 morto den tráfiko
ORANJESTAD- Den un aksidente hopi tristu, e isla di Aruba a konosé di 7,8 i 9 morto den trafiko aworaki na San Nicolas. Un aksidente grave, den kual 2 ruman muhé 1 yu di 3 aña a pèrdè nan bida den un choke basta pisá. Bosero di KPA, Lito Lacle ta konfirmá ... Lesa mas
Sentensia pa agentenan polisial na Aruba
ORANJESTAD – Ayera Korte den promé instansia a sentensiá dos agente polisial na Aruba na un kastigu di prison kondishonal pa motibu di malversashon durante nan relashon di trabou i maluso di nan kompetensianan. Banda di esei a sentensiá un di e polisnan pa ... Lesa mas
Gobièrnu di Boneiru a firma Letter of Intent ku Aruba i Kòrsou
KRALENDIJK- Diputado di deporte sr. Pablo ‘James’ Kroon na nòmber di Gobièrnu di Boneiru a firma un letter of intent riba tereno di deporte konhuntamente ku Minister di deporte di Aruba sr. Endy Croes, minister di deporte di Kòrsou sr. Sithree van ... Lesa mas
Rotònde Palm Beach ta habrí, pero no ta kla ainda
ORANJESTAD – E rotònde di Palm Beach ta habrí pa tráfiko, pero e no ta kla ainda. 1 di yüli tabata e promé fecha, pero no a alkansá esei. 1 di sèptèmber tabata e siguiente fecha ku a plania, lokual a bira 23 di sèptèmber, pero e fecha ei tampoko no a ... Lesa mas
Supervishon i kòntròl di maneho di akohida di mucha na Aruba ta nesesario
ORANJESTAD – Aruba ta bai kuminsá ku kòntròl i supervishon na Akohida di Mucha riba e isla. Directie Kind en Jeugd lo kordiná e supervishon sentral riba un método integral ku diferente plataforma di gruponan di interes manera Dienst Volksgezondheid i ... Lesa mas
Sistema di wer tropikal ta awor den Laman Karibe
WILLEMSTAD – E sistema di wer tropikal Invest 98L a yega Laman Karibe awe madrugá, pero no a sera ainda. Esei ta debí na bientunan den e nivel di mas haltu, ku ta frena e desaroyo pa bira un depreshon tropikal i despues asta un tormenta segun e sentro di orkan ... Lesa mas
Aereoliña ku preis abou Arajet ta konektá Aruba dirèkt ku Santo Domingo
ORANJESTAD – E aeroliña ku preis abou Dominikano Arajet ta bula entrante djabièrnè 16 di sèpèmber ku dos buelo pa siman entre Santo Domingo i Aruba pa un preis spesial. Arubianonan por bula pa 168 dòler ida i buelta, ku impuesto inkluí. E aeroliña ta ... Lesa mas
Gobernadó Boekhoudt ta habri aña parlamentario na Aruba
ORANJESTAD – Ayera a habri e di 37 aña parlamentario na Aruba for di dia ku a optené Status Aparte na 1985. E apertura tabata na enkargo di Gobernadó di Aruba, Alfonso Boekhoudt. Den su diskurso el a splika e metanan i e vishon pa e aña parlamentario ... Lesa mas
Ta keda mantené tres ora pa check in pa buelo pa Merka
ORANJESTAD – Aruba ta stòp ku kódigo di koló na aeropuerto pa pasaheronan ku ta biaha pa Estados Unido. E asina yamá Passenger Flow Control tabata determiná ki ora pasaheronan por a drenta e edifisio di aeropuerto pa check in. For di awe ta ehekutá buelonan ... Lesa mas
Pa haña e promé periodo di fiansa di Aruba studiantenan mester entregá dokumentunan
ORANJESTAD - Studiantenan ku kier risibí pagonan di nan fiansa di Aruba pa e promé periodo mester entregá nan dokumentonan promé ku 15 di sèptèmber 2022. Esaki direkshon di Enseñansa di ARUBA, DEA ta bisa. E pago den término no ta bai outomátikamente, pero ... Lesa mas
Preis di gasolin ta baha fuertemente mei mei di sèptèmber
ORANJESTAD – Aruba ta bolbe baha preis di gasolin i hopi mes. Un liter di gasolin lo kosta entrante 14 di sèptèmber 2,68 florin lokual ta un redukshon di 25 sèn. Disel ta keda meskos. Kerosin tambe ta baha ku 8,5 sèn pa liter. E preis nobo ta bira 2,70 ... Lesa mas
Ministerio di Aruba tin mag di warda ku kaso penal kontra Parkietenbos
ORANJESTAD – Ministerio Públiko di Aruba por mantené su desishon pa duna gobièrnu espasio den e kaso Parkietenbos. Wes lo no duna òrdu pa revisá e desishon ei i sigui ku persekushon. Esei Mr. Anouk Balentina a pidi. E ta biba banda di e sitio di tira sushi i a ... Lesa mas
Representante di skolnan Boneriano a bishitá Fundacion Telefon pa Hubentud Aruba
ORANJESTAD/KRALENDIJK- Fundashon Telefon pa Hubentut Aruba pa algun tempu kaba ta eksportando konosimientu den region, i sigur pa e islanan BES (Bonaire, Sint Eustatius y Saba). Riba djabièrnè 26 di ougùstùs último Fundacion Telefon pa Hubentud Aruba a risibí ... Lesa mas
Pa awor no tin sosten di likides pa Aruba
ORANJESTAD – Tanten ku no a finalisá e prosedura di presupuesto entre Aruba i e Kolegio di Supervishon finansiero di Aruba (CAft), Aruba no ta haña sosten di likides di Hulanda. Esei Alexandra van Huffelen a bisa na final di Konseho di Minister di Reino ... Lesa mas


text:
Manera ta conoci, Fundacion Go Cultura a combina su participacion den un conferencia organiza pa “Curaçao Investment and Export Promotion Agency” cu un bishita na nos islanan ruman Corsou y Boneiro. E esfuerso extra aki ta pa sera conoci cu varios organisacion y individuonan activo den e sector cultural y creativo riba e islanan menciona pa fortifica lazonan cultural, comparti conocemento y tambe conscientisa di e importancia di formaliza y desaroya e Industrianan Cultural y Creativo pa nos islanan. Riba diamars 24 di mei ultimo, Fundacion Go Cultura a haya e oportunidad di topa secretario di estado pa relacionnan di Reino Hulandes Sra. Alexandra van Huffelen durante un encuentro organisa pa representacion di Hulanda na Willemstad. Esaki a logra sosode danki na e esfuerso di representacion di Hulanda na Oranjestad. Durante e encuentro cu Sra. Van Huffelen, Go Cultura a pone hopi enfasis riba e balor di Cultura y Creatividad pa cu desaroyo sostenibel di cualkier pais. A intercambia opinion, perspectiva y idea riba con mihor pa sigui encamina e proceso pa crea un ambiente mas fertil pa nos artistanan, nos creativonan y tambe pa nos empresarionan cultural por sigui desaroya nan habilidadnan y ta empresarionan sostenibel y exitoso. E dialogo tabata no solamente riba e importancia di educacion cultural, exportacion di cultura y servicionan creativo, e balor economico, cultural y social di e Industrianan Cultural y Creativo, pero tambe den ki forma concreto Hulanda por asisti den e investigacion y coleccion di data y informacion pa haya sa e balor social y economico real y asina yega mas serca di formaliza y desaroya e industrianan aki.
Yegando mas serca di e meta pa diversifica economia, genera transformacion social y logra bira paisnan mas fuerte y resiliente. Go Cultura a subraya e importancia di un investigacion independiente, pero tambe cu envolvimento di henter e sector cultural y creativo, pa asina e ta un esfuerso inclusivo, cu por conta cu participacion y sosten di tur actor y stakeholders importante y relevante. Sra. Van Huffelen a demostra hopi interes den e topico aki y a expresa di lo kier sigui profundisa den e asunto aki cu mas actor importante y relevante, manera por ehempel secretario di estado pa cultura y media Sra. Gunay Uslu. Sra. Melanie Sloot di Prins Bernhard Cultuurfonds Caribisch Gebied, un actor hopi esencial den buskeda di fondo, tambe a forma parti di e combersacion importante aki. Sra. Sloot a subraya e situacion critico cu e sectornan cultural y creativo ta encontra nan mes aden actualmente. Specialmente pa falta di conscientisacion di e balor di arte y cultura y scarcedad di fondonan local pa e sectornan aki cu ta sectornan di vital importancia pa desaroyo sostenibel y tambe pa bienestar di nos comunidadnan cual ta e caso tambe pa cu un investigacion asina esencial y di e magnitud aki. Sra. Sloot a splica dicon e ta imperativo pa hisa e perfil di e Industrianan Cultural y Creativo aun mas, door di formaliza y desaroya esaki cu plannan strategico cu lo por duna resultado a corto y largo plazo. Fundacion Go Cultura ta sumamente agradecido pa cu e oportunidad unico aki y ta bisa danki na representacion di Hulanda na Oranjestad y na Willemstad pa por a haci e encuentro aki posibel.
Fotos pa cortesia di Ramsay Soemanta.


text:
Documentario “Papiamento, Nos Idioma” na ATV
Oranjestad – Dia 21 di mei 2003 Parlamento di Aruba a proclama Papiamento y Hulandes como idioma oficial na Aruba pa medio di un ordenansa. E ley ta encera entre otro cu un ciudadano por skirbi carta oficial pa gobierno na Papiamento tambe. Pa duna atencion na e echo cu ya ta 7 aña cu Papiamento ta idioma oficial na Aruba y den cuadro di promocion di Papiamento, Departamento di Enseñansa ta presenta e documentario “Papiamento, Nos Idioma” dialuna 31 di mei pa 9or di anochi na ATV.
Meta di e documentario ta pa eleva e aprecio pa Papiamento door di duna informacion y presenta echo relaciona cu nos idioma. Pa logra esaki a combersa cu un gran cantidad di experto cu a duna tempo pa comparti nan conocemento y experiencia. Investigacion y redaccion tabata den man di Proyecto Idioma di Departamento di Enseñansa, bou guia di Rebecca Roos kende a percura pa e script. Produccion tabata na encargo di ECA.
E produccion, cu tin un duracion di 70 minuut, ta forma parti di e campaña di promocion “Nos idioma ta den bo man. Papiamento, cuid’e!”, un proyecto financia pa Fondo Desaroyo Aruba y cu ta na encargo di Departamento di Enseñansa.
Intencion di e documentario “Papiamento, Nos Idioma” ta pa nos tur, adulto y hoben haya sa mas tocante Papiamento. Mas nos sa di nos idioma, mas nos lo sa di dun’e su balor y sa con pa defend’e. E documentario lo lanta nos curiosidad pa nos sigui explora y investiga nos idioma.
Tur cu ta desea di haya mas informacion tocante Papiamento por bishita e website www.papiamento.aw. E website ta contene informacion tocante historia y desaroyo di nos idioma Papiamento, diferente articulo tanto general como cientifico, lista di buki y diccionario, como tambe regla di gramatica y ortografia di Papiamento. Na momento di duda con ta skirbi un of otro palabra, por consulta e “Vocabulario Ortografico di Papiamento” cu ta un lista cu ta contene mas cu 17.000 palabra, obtenibel pa un y tur por download for di riba e website.
Den e buki di telefon di Setar 2010 tambe por haya informacion tocante regla di gramatica y ortografia di Papiamento cuminsando na pagina 18 di e seccion “community pages”.
Esnan cu ta desea di comparti nan opinion of simplemente papia riba e topico aki, por acudi na e pagina “Papiamento Aruba” riba Facebook.
Sintonisa ATV canal 15, dialuna 31 di mei 9or di anochi pa e documentario “Papiamento, Nos Idioma”.Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Mental: Bo ta sinti un sentido mas eleva di Estimacion y Motivacion personal, Paz, Speransa y Confiansa. Un persona cu ta practica spiritualidad den su bida diario ta atende cu su asuntonan cu menos stress y cu mas claridad, pasenshi, tolerancia, pordon, cortesia, bondad y sabiduria. Nan ta logra resolve problemanan cu menos emocion.
Fysico: Ta comproba cu esnan cu ta practica nan spiritualidad tin un sistema di defensa ( sistema di inmunidad) mas eleva, mas efectivo. Door cu e nivel di stress ta menos y efecto riba e curpa fisico y organonan ta menos of minimo. Asina bo por preveni masha hopi malesa, pa motibo cu e celnan y organonan di bo curpa ta den harmonia y no den conflicto cu otro of influencia bo hormona di stress manera cortisol.
Na 2016 Jamal Internal Medicine a realisa un estudio cu di 77.534 hende y a comproba cu esnan cu ta practica nan spiritualidad tin 33% menos chens di fayece trempan pa un malesa of otro factor inespera.


text:
KRALENDIJK — Riba djamars 22 di sèptèmber a drenta keho di ladronisia for di un outo ku tabata stashoná pafó di un kas situá na Kaya Magdalena. Entre djaluna 21 di sèptèmber, pa mas o ménos 9 or di anochi, i djárason 23 di sèptèmber, pa mas o ménos 5 or di mainta, deskonosínan a bai ku 4 tapa di wil. Ta investigando e kaso.
Den oranan trempan di anochi a trese un bòshi di yabi ku a haña den Kaya Grandi, warda di polis. Si e bòshi di yabi aki por ta dibo, portraha un sita pa pasa busk’e na warda di polis, na 715 8000.
Riba djaluna 21 di sèptèmber a drenta keho di ladronisia for di un outo ku tabata stashoná dilanti di un kas situá na Kaya Proud. Den oranan trempan di mainta, entre 08.15 i 08.30 or, deskonosínan a bai ku un mashin di bora i un mashin di sleip, ámbos di marka Bosch. E kaso ta bou di investigashon.
Den oranan di atardi, alrededor di 3.40 or riba djaluna 21 di sèptèmber, un aksidente entre un bròmer i un outo a tuma lugá riba Bulevar Gobernador Nicolaas Debrot. E bròmer a kore dal den e outo pa motibunan deskonosí. Ambulans a transpòrtshofùr di e bròmer pa hospital pa tratamentu médiko.
Pa mas o ménos 12.45 or di mardugá di djárason, 23 di sèptèmber, a drenta keho di ladronisia for di kura di un bar/restorant situá na Bulevar Gobernador Nicolaas Debrot. Deskonosínan a bai ku entre otro bebida alkohóliko. Ta investigando e kaso.


text:
Chaldira Vis; āTe ainda mi ta soƱa cu e saco riba mi cabes purbando...
Cu un total di 3 tiro den su garganta, 1 den su cachete, 1 den su lomba y un saco di plastic riba su...
Zaida Everon: E empeƱo pa pan nutritivo pa su yiunan a resulta den un...
Di un biologo pa trahado di pan. Y Zaida Everon ta bisa cu ta danki na su conocemento di biologia cu su pannan āsourdoughā...
Samuel van der Bliek: Mi semper tabata consciente cu nos forma di biba, no...
āMi ta usa hero cu mi mes ta busca pa mi recicla y duna nan bida nobo.ā Asina Samuel van der Bliek ta mira...
Janine Rodriguez di Slachtofferhulp: āUn bon lider semper ta respeta bo mes, respeta otro...
Dia pa dia e ta dedica na su trabou cu e mes a sigura cu āno ta facilā pero e ta stimelāe cu tur...
Mariluz Montilla: Un Arubiano na SpaƱa
Mariluz Montilla ta un hoben cu a biba na Aruba y recientemente a muda pa SpaƱa pa continua cu su estudio y den buskeda...
Mervine Kock: āNos tur ta bira bieu, pero con bo ta bira bieu ta...
Mervine Kock ta un hende muhe cu a pesar di ta un persona di edad halto, ta demostra cu cualkier cos ta posibel si...
Di Kukwisa School na Pos Chikito pa e funcion mas halto den Corte Comun;...
Mauritsz de Kort no tin mucho tempo pa prepara pa tuma su encargo como Presidente di Corte Comun di Corsou, Aruba, St. Maarten, y...
Annelien Tromp-Diaz: āBida ta duna nos tur e posibilidad di ta un miho hende...
Annelien Tromp-Diaz ta lider di Scouting Aruba. Bon Dia Aruba a acerca Annelien pa conoce mas tocante kico ta inspirāe, su logronan, retonan y...
Janice y Oslin Boekhoudt, mas di 20 aƱa siƱando y entreteniendo pueblo di Aruba...
Janice Boekhoudt Kock, un persona cu no ta desconoci den e mundo di entretenimento y baile. Janice hunto cu su casa Oslin Boekhoudt a...
Shaindra Ashby: āNo tene miedo di mustra bo talentoā¦ Djis kere den bo mes...
Shaindra āBlack Queen Shaā Ashby no ta un persona desconoci den e mundo di farandula. E ta un bailarina, cantante, juffrouw di baile y...


text: Den e reunion di e Najaarsnota 2022, Minister Dangui Oduber tambe tabata presente den parlamento y asina splica parlamento con e prome 6 lunanan di aña a cana y tambe kico tambe por spera e siguiente 6 luna di aña cu ta bin. Prome cu e mandatario a cuminsa splica riba su ministerio e la duna di conoce cu e ta lamenta cu oposicion no ta presente den parlamento , mirhor dicho na pia di trabao. Loke ta un realidad ta cu Aruba a pasa duro den pandemia , pero tambe na momento cu e guerra a cuminsa na Ukrania.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan, cu Dialuna 23 di Maart proximo lo cuminsa cu trabounan di reconstruccion di trayecto Sabana Grandi pa Macuarima entre Sabana Grandi 29 y Papilon 15.
E caminda lo ta cera di 8’or di mainta te cu 6’or di atardi. Rutanan alternativo lo ta indica cu baricadanan, verkeershekken, tekstwagen y borchinan di aviso. E trabounan tin un duracion di 5 dia.
Ta pidi tur automobilista, negoshinan y otro usuarionan pa tene cuenta cu e inconveniencia nan cu lo por surgi pa cual nos ta pidi nos disculpa.


text:
Coleccion
E coleccion di ANA ta ensera archivo den forma di documento, potret, material audio-visual y digital.
Entre otro tin:
- Archivonan di Gobierno
- Archivonan priva
- Coleccion(nan) di potret
- Coleccion(nan) audio-visual
En total Archivo Nacional Aruba ta maneha y cuida:
- mas cu 15 kilometro di archivo
- mas cu 1250 VHS y U-matic tapes
- mas cu 100 mil potret
Coleccion
Archivo Potret Audio-visual Digital
Omeka
Omeka ta un website di potret y documentonan historico di Aruba. Por medio di e website aki potretnan y documentonan historico di Aruba lo bira disponibel online.
Link: aruba.omeka.net


text:
KRALENDIJK– Tin un buraku peligroso habri riba kaya Gobernador N Debrot pa basta luna kaba. Ta trata aki di un buraku ku a wordu habri pa trabou nan eherse dor di un kompania lokal pero ketu bai ainda ta habri i e ta kousando peliger den trafiko.
Manera nos tur sa e kaya aki kompletu nota den bon estado ku ta pone ku mester kita pa varios buraku nan aki aya i ainda riba dje tin un buraku basta hundu ku outomobilista nan mester tene kuenta kune kada biaha di nobo. Ta trata aki di un buraku di kasi 1 meter di profundidad.
Nos ta spera ku trabou nan lo wordu hasi pa asina por sera e buraku aki bek of si por sera e buraku aki temporalmente te ora ku kompania tin chens di traha riba dje i kaba e trabou aki kompletu mirando ku esaki tin lunas nan habri sin nada di trabou ta tumando luga na e buraku aki.


text:
Tokante Schadefonds Geweldmisdrijven
Schadefonds ta un órgano gubernamental independiente i ta kai bou di e ministerio di Hustisia i Siguridat. Schadefonds ta finansiá pa ministerio di Hustisia i Siguridat i mester duna kuenta na esaki.
Schadefonds Geweldmisdrijven ta duna un pago di un solo bia na víktima ku leshonnan físiko òf síkiko grave. Ku esaki Schadefonds ke duna rekonosimentu for di gobièrnu i na nòmber di komunidat pa e inhustisia ku nan a pasa aden. Di e manera aki Schadefonds ta kontribuí na rekuperashon di konfiansa i satisfasé e sentido di hustisia na víktima i nan próhimo.
Importante pa sa:
- E petishon komo víktima òf pariente di defuntu ta posibel pa krímen ku a tuma lugá riba òf despues di promé di yanüari 2017. Un petishon komo próhimo di víktima ta posibel pa krímennan kometé riba òf despues di promé di yanüari 2019.
- Mester entregá e petishon denter di 10 aña despues ku e krímen a tuma lugá.
- Nunka Schadefonds lo tuma kontakto ku e malechor.
- No mester tabatin un kaso hudisial òf un sentensia.
- Schadefonds por yuda kolektá informashon serka por ehèmpel polis òf Ministerio Públiko.
Schadefonds ta konsistí di un komishon di dies miembro i un ofisina di mas ku 80 empleado. E komishon ta stipulá e maneho i disidí riba kartanan di opheshon. E ofisina ta trata e petishon, realisá e investigashon i transferí e suma di pago pa e víktima i pariente di defuntu. Tambe e ofisina ta sostené e komishon ku kasonan di opheshon i ta representá Schadefonds dilanti di hues den kasonan di apelashon.


text:
E centronan ta ubica den e edificionan di scol den e siguiente districtionan:
- San Nicolas – Pieterboer School – 584 0210
- Santa Cruz – Colegio San Hose – 585 2929
- Paradera – Maria Goretti College – 582 7057
- Noord – Scol Basico Washington – 586 2668
- Kudawecha – Scol Basico Kudawecha – 568 0432
- Oranjestad – St Fransiscus College – 582 7073
- Morgenster – Colegio Conrado Coronel – 588 6099
- Pos Chikito – Colegio Santa Famia – 585 2131
- Dakota – Fatima College – 582 0270
Na cabes di cada centro tin un centrum-hoofd/leidster.
Tin un maestro/a cu e function di huiswerk begeleider, esaki no ta duna bijles sino un guia. Tin e lidernan di grupo cu ta encarga cu e guia directo di e muchanan henter e atardi. Tur lider di Traimerdia ta participa continuamente den cursonan di formacion y capacitacion den materianan cu nan ta traha directamente aden y loke ta topiconan general tocante e mihor manera di cuida y guia muchanan.
E modelo di Disciplina Conciente ta e liƱa cira den maneho pedagogico di Traimerdia.
Tur centro tin mesun programa basico y alaves nan mesun cultura. Esaki ta haci cada centro unico riba su mes.
Comemento
Ora mucha ta come na Traimerdia, mayor mes ta percura pa e cuminda y cos di bebe, tambe pa e trece su mesun forki y/of cuchara y beker.


text:
WILLEMSTAD.- Ayera funshonarionan di MEO, BAB i tambe Kuerpo Polisial di Kòrsou a tene un kòntròl dirigí riba D’Classico Bar ku ta keda den Kuiperstraat Punda.
A bai dirigí riba e Bar aki debí ku ya a risibí e informashon ku na e Bar aki lo mester tin aktonan i omishonnan fuera di normal i ilegal ku lo mester ta tumando lugá.
Na nan yegada mesora a sera e área aki di un forma stratégiko di manera ku ningun persona no por a bandoná e área.
Mesora e funshonarionan di MEO a kuminsá kontrolá dokumento i pèrmit di e establesimentu mientrastantu ku outoridatnan tabata kontrolá identifikashon/pèrmit di tur esnan presente.
Durante di e kòntròlnan a konstatá ku e dokumentonan di e establesimentu tabata na òrdu pero despues di un kòntròl mas profundo den e establesimentu parti ariba por a konstatá ku propietarionan tabata hasi mal uso di nan pèrmit i no tabata funshoná konforme esaki.
Nan tabata hür kamber ku damanan di plaser/klientenan sin ku nan ta dispone di un pèrmit di alohamentu.
E kambernan aki tabata keda usa pa duna servisio na klientenan ku yega i paga pa esaki.
Outoridatnan di Kuerpo Polisial di Kòrsou a konstatá ku 3 di e damanan di plaser no tabata dispon’é di un identifikashon/pèrmit bálido pa permanesé riba nos isla.
Mesora a detené tur e tres personanan femenino i a bai warda di polis ku nan kaminda a entreganan na departamento di imigrashon pendiente nan deportashon.
Na momentu ku outoridatnan tabata na e sitio tambe nan mester a atendé ku un kliente di e bar ku a bebe poko di mas i kasi no por a para riba su pianan.
A atendé ku e hòmber aki i despues a hib’e su kas pa asina e sosegá e kurpa.
E establesimentu mes a keda sera i lo permanesé sera por lo pronto.
Bron: Extra


text:
Ombudsman di bishita serka Minister Armin Konket
Ombudsman di bishita serka Minister Armin Konket
Willemstad – Minister Armin Konket, enkargá ku e ministerio di Maneho, Planifikashon i Servisio Públiko, djabièrnè 16 di yüni último, a risibí na su despacho un delegashon ku a konsistí di Ombudsman di respektivamente Kòrsou, Sint Maarten i Hulanda.
Tabata un kombersashon breve i ameno den kua e delegashon di ombudsman i minister Konket a introdusí nan mes na otro i a interkambiá brevemente riba e aspirashon komun pa promové ‘Bon Gobernashon’. Ombudsman i minister a koinsidí den e pensamentu ku ámbos tin e mesun meta, esta di duna pueblo di Kòrsou loke e tin derecho ariba. Ombudsman for di su ròl di defensor di pueblo i minister Konket for di su ròl di sirbidó di pueblo. P’esei lo koperá ku otro di forma estrecho pa logra sinergia na benefisio di pueblo di Kòrsou.
Ombudsman i minister Konket a palabrá di lo ta den kontakto regular ku otro. Tambe minister Konket a aseptá e ofresementu di Ombudsman pa e último aki yuda fasilitá entrenamentu di integridat na ámtenarnan. Próksimamente lo sinta na mesa pa duna kontenido na un ke otro.
Minister Konket ta masha kontentu ku e palabrashonnan hasí ya ku di e forma aki ta kuminsá krea e base pa akshonnan konkreto pa krea un ambiente di transparensia, integridat i bon gobernashon pa asina restablesé konfiansa di nos pueblo den nos sistema di gobernashon.
Foto: Ombudsman di Hulanda Sr. Reinier van Zupthen, Ombudsmand di Sint Maarten sra. Nilda Arduin, Ombudsman di Kòrsou Kursley Concincion i Minister Armin Konket


text:
ORANJESTAD- 17 maart 2022. Debi na dia National di Himno y Bandera mayan diabierna 18 di maart, ta opta pa duna e update semanan awe diahuebs 17 di maart.
Segun resumen semanal di awe 69 persona a recupera den e siman aki y un total di 47 caso nobo di COVID-19 a keda registra.
E cantidad di casonan activo di COVID-19 pa awe ta 40 y cantidad di fayecidonan relaciona cu COVID-19 ta 212. Datos ta ilustra casonan nobo di COVID cu un averahe semanal di 8 caso pa dia y un averahe di 'Positivity rate' semanal di 24% pa dia.
Actualmente na Aruba tin 2 persona interna cu of debi na COVID di cual den ICU no tin ningun persona y riba piso general tin 2. Na Colombia tin actualmente 4 persona den ICU y ninguno (0) riba piso general.


text:
WILLEMSTAD — E selekshon Nashonal di Futbòl di Kòrsou a kuminsá ku su preparashonnan pa a segunda buèlta di Kopa Karibe. Den e di dos buèlta e selekshon di Kòrsou lo enfrentá e selekshon di Guyana i tambe e selekshon di U.S. Virgin Islands. E enkuentronan lo tuma lugá dia promé di yüni i shete di yüni den Stadion Ergilio Hato na Kòrsou.
En konekshon ku e partidonan di e di dos buèlta di Kopa Karibe e selekshon di Kòrsou lo hunga un partido di fogeo kontra R.K.V.V. Westlandia. E partido aki lo tuma lugá djabièrnè 20 mei pa 8’or anochi den stadion di Excelsior Massluis na Hulanda.
Ya e hungadónan a keda konvoká i pronto lo tin un anunsio ofisial di e selekshon ku lo representá Kòrsou den e di dos buèlta di Kopa Karibe.


text: Diahuebs mainta a drenta informe di un caso di bringamento y maltrato cu blokki na un adres na Sabana Basora, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un caso unda cu In homber cu semper sa yuda den cura di e donjo di cas RvM a perde cabez y cuminsa agredi e RvM cu un cuchiu y pa defensa esun cu e cuchiu a haya un bloki den cabez. Debi na e golpi aki e herida tabata basta grandi y tabata sangra, na yegada di e ambulans nan a atende y a transporte pa hospital.


text:
Oranjestad – Den un conversacion cu Rene Bernabela presidente di sindicato Topa e la informa nos awe cu sindicatonan ta den negosacion cu gobierno den dialogo pa loke ta e conversacionnan cu ta toka e inhaalmaneuvre y solucion di indexering y e parti di penshoen. Te cu awor aki e situacion ta un poco fastioso e proceso ta bayendo lento mirando e hecho cu e topico cu ta wordo discuti ta penshoen y mester mira esaki den dos aspecto y e ley cu a wordo pasa esta esun di AOV y pa loke ta importante ta e penshoen fonds di Apfa y awor ta ser mira si e ta bay mantene esaki na 60 anja of e tin cu subi na 65.
Scucha e continuacion via e Player:


text:
KRALENDIJK – Den un informe dirigí na mayor(nan) ku tin yu(nan) ta bishitá Kolegio Rayo di Solo i Kolegio Strea Briante, direktiva di e skol ta informá lo siguiente: “Nos a kompronde di Alfa I Omega ku nan no por entregá unifòrm na e momentunan aki i nan no sa si nan lo por hasi esaki riba término korto. P’esei a tuma desishon ku pa e aña eskolar aki, alumnonan di Kolegio Rayo di Solo i Kolegio Strea Briante por bisti e ünifòrmnan ku nan tin kaba òf un “polo shirt” hel. Pa esnan ku no tin unifòrm di gemnastik, por bisti un “t-shirt” hel òf blanku ku un shòrt desente riba dianan ku tin gemnastik.
Tambe nos ta mantené nos mes na e instrukshonnan di Gezaghèber en konekshon ku e pandemia di Covid-19. Kual ta reglanan di higiena i distansia. Den e kuadro aki no ta permití mayornan subi tereno di skol bou di ora di skol.
Nos ke desea tur hende un felis fin di fakansi grandi i bon bini bek na skol pa nos muchanan.
KRALENDIJK – Den un informe dirigí na mayor(nan) ku tin yu(nan) ta bishitá Kolegio Rayo di Solo i Kolegio Strea Briante, direktiva di e skol ta informá lo siguiente: “Nos a kompronde di Alfa I Omega ku nan no por entregá unifòrm na e momentunan aki i nan no sa si nan lo por hasi esaki riba término korto. P’esei a tuma desishon ku pa e aña eskolar aki, alumnonan di Kolegio Rayo di Solo i Kolegio Strea Briante por bisti e ünifòrmnan ku nan tin kaba òf un “polo shirt” hel. Pa esnan ku no tin unifòrm di gemnastik, por bisti un “t-shirt” hel òf blanku ku un shòrt desente riba dianan ku tin gemnastik.


text:
WILLEMSTAD — E kampionato di futbòl promé divishon Liga MCB a kontinuá den wikènt tras di lomba ku partidonan den Stadion Antoine Maduro (SUBT). Riba djabièrnè tabata e ekipo di Centro Barber ku a enfrentá Hubentut Fortuna. Akinan ambos ekipo a bai kas ku un punto despues di a empatá na dos gol. Pa Centro Barber e golnan a keda anotá pa: Luidjison Doran i Kenneth Kunst. Miéntras ku pa Hubentut Fortuna e golnan nan a keda anotá pa, Tyrone Maria i Shurwendel Roosje.
Riba djasabra e kampionato a kontinuá ku dos partido. Den e promé partido tabata Centro Dominguito ku a topa ku Scherpenheuvel. Akinan tabata Centro Dominguito ku ta mantené nan rèkert perfekto derotando Scherpenheuvel ku skor di 2-0. Pa Dominguito e golnan a keda anotá pa, Shairon Bernardus i Stallone Isenia.
Den e di dos partido di djasabra tabata Victory Boys ku a enfrentá Sithoc. Akinan tabata Victory Boys ku ta haña e tres puntonan despues di a derota Sithoc ku skor di 1-0. E úniko gol di Victory Boys a keda anotá pa Norman Hoyer.
Riba djadumingu tambe tabata tin dos partido den Liga MCB. Den e promé partido di djadumingu tabata Jong Holland ku a enfrentá Jong Colombia. Akinan tabata Jong Holland ku a derota Jong Colombia ku skor di 2-1. Pa Jong Holland e golnan a keda anotá pa Dannick Koeiman i Gerffert Koster. Miéntras ku e gol di Jong Colombia a keda anotá pa Ericson Zimmerman.
Den e di dos partido di djadumingu tabata UNDEBA ku a enfrentá e ekipo di SUBT. Akinan tabata UNDEBA ku a bai ku e tres puntonan, derotando SUBT ku skor di 2-1. E golnan di UNDEBA a keda anotá pa Alejandro Martinez i Ruensley Lueteria. E úniko di SUBT a keda anotá pa Richeny Felicia.
Tabla di Posishon:


text:
WILLEMSTAD — E kampionato di futbòl promé divishon Liga MCB a kontinuá den wikènt tras di lomba ku partidonan den Stadion Antoine Maduro. Riba djabièrnè tabata e ekipo di Sithoc ku a topa ku SUBT. Akinan tabata SUBT ku a logra kue e tres puntonan despues di a derota Sithoc ku skor di 3-0. E golnan di SUBT a keda anotá pa Jimenez de la Crus i Christopher Martha(2x).
Riba djasabra e kampionato a kontinuá ku dos partido. Den e promé partido tabata Scherpenheuvel ku a enfrentá Jong Colombia. Akinan ambos ekipo a bai kas ku un punto despues di a empatá na 0 gol.
Den e di dos partido di djasabra tabata Victory Boys ku a enfrentá e ekipo di Centro Barber. Akinan tabata Victory Boys ku a logra e triunfo derotando Centro Barber ku skor di 3-1. Pa Victory Boys e golnan a keda anotá pa Charginio Bilkerdijk(2x) i un outogol. Miéntras úniko di Barber a keda anotá pa, Jurensley Martina.
E kampionato a kontinuá djadumingu ku un partido entre Centro Dominguito i UNDEBA. Akinan tabata Centro Dominguito ku a logra e tres puntonan derotando UNDEBA ku skor di 1-0/ E úniko gol di Centro Dominguito a keda anotá pa Ashar Bernardus.


text:
Dialuna 29 di September 2022 Minister Glenbert Croes conhuntamente cu Utilities, WEB y ELMAR a anuncia inicio di e proceso pa yega na un parke nobo di molina di biento. E parke aki ta keda realisa den cuadro di e vision y maneho di energia di Gobierno di Aruba. Un vision cu por cierto ta keda carga pa tur stakeholders contrario na esun irealistico cu tanto show AVP a y ta haci cu ne. Meta di e proyecto aki ta pa sigui transforma Aruba su dependencia riba crudo HFO y switch pa un energia duradero, sostenibel, limpi y principalmente pagabel pa nos pueblo.
Nos por premira cu e sector di energia ta bay yuda na e meta asina importante cu semper nos tabatin, esta diversificacion di nos economia. No solamente e sector di energia ta bay diversifica nos economia, pero tambe ta bay crea mas cupo di trabou y loke ta asina crucial pa nos na e momentonan aki, e ta bay crea mas progreso pa nos pais. Den pasado na mas cu un ocacion mi a vocifera mi opinion contra e plannan di AVP contra e parke di Molina na Urirama. Nunca mi tabata contra e parke riba su mes pero si contra e localidad di ehecucion presenta.
Mi ta sostene Minister Glenbert Croes su exprecion cu na e momentonan aki nos ta para dilanti desicionnan crucial cu mester wordo tuma, pa salba no solamente nos economia pero na mes momento nos mester percura pa tuma decisionnan necesario pa salba nos planeta. Mirando nos situacion actual despues di e pandemia y e impacto di e guera, nos mester tuma decisionnan cu miras pa futuro y trata mas cu por na minimalisa nos grado di dependencia riba diferente tereno. Mas cu claro teniendo debido cuenta cu e efectonan devastador cu e cambio climatico tin den un cantidad di pais rond mundo cu ta influencia mundo y sigur anos como un isla chikito gravemente.
Segun IMF Aruba ta un di e paisnan cu mas a keda afecta economicamente debi cu ta solamente un pilar economico nos tin, cual ta turismo. Afortunadamente Gobierno di Aruba tin su plan nacional di energia cual ta inclui reduci dependencia di HFO y expande nos capacidad pa produci mas usando e.o. mas energia limpi. E desaroyo aki sigur lo brinda oportunidad nobo na Aruba pa diversifica nos economia. Algo sumamente importante, necesario y di gran balor.
Vision di energia di MEP ta uno realistico y efectivo y den pasado ya a demostra cu e ta existoso. Ya na aña 2008 Gobierno di MEP a dal e prome paso pa Aruba construi su prome Parke di Molina na Vader Piet. Na aña 2009 el a drenta den funcion produciendo 30 Megawatt di coriente cual ta bon pa 16 % di e total di capacidad di coriente cu Aruba tin mester.
Pa e siguiente añanan Utilities Aruba hunto cu WEB y ELMAR lo tin e tarea pa ehecuta e plan nacional di energia di Gobierno pa logra cu nos mes ta produci 45 pa 50 % di nos energia; cual lo ta limpi, renobabel y pagabel. Na mi opinion e meta na tur momento mester keda pa logra y mantene un prijs mas abou y stabiel pa nos hendenan teniendo na mes momento debido cuenta. cu nos economia, salud y nos planeta. Pesey e anuncio haci pa Gobierno dialuna ultimo ta uno grandi y balioso.


text:
Diadomingo ultimo na Cede di MEP candidatonan y presidentenan di directiva a reuni pa delibera tocante campaña. Reunion rutinario di Conseho di Partido cu mes tanto hende cu normal. Adelanta a busca aprobacion di Crisis Team y partido a tene su mes na e reglanan pa evita aglomeracion. Ta trata di reglanan similar na tur otro organisacion cu ta organisa reunionnan teniendo cuenta cu protocolnan.
Polis, cumpliendo cu su trabou, a pasa pa controla si e cantidad di persona tabata di acuerdo cu e cantidad limite y a constata cu no tabata tin violacion y a bandona e sitio.
Partido MEP ta un partido serio cu ta tene su mes na tur regla y protocol.


text:
Bon Nochi Kòrsou – Entrevista
f 999.00
CALL GERMAN GRUBER AT 514-2592 FOR RATES
Bon Nochi Kòrsou – Evening Talk Show
From Monday to Thursday
6:00 PM – 7:00 PM
Bon Nochi Kòrsou
Bon Nochi Kòrsou, e programa al estilo “magazine” varia presentá pa German Gruber. Un programa ku e introdukshon informativo ku e notisianan di mas importante I komentario nan riba temanan di interes; músika, kultura, deporte, aktualidat I hopi kos interesante ku e estilo konosi di German Gruber.
Pa entrevista, porfabor pone den notes e sigiente informashon:
- Fecha di entrevista
- Tópiko
- Personanan ku lo bin entrevista ( te ku 3 persona)
- Number di kontakto (preferibel selular)
- Email adres
Bon Nochi Kòrsou ta pasa di djaluna pa djaweps 6:00 PM


text:
Bureau Telecommunicatie en Post (BT&P) i Fair Trade Authority Curaçao (FTAC), dos órgano di supervishon na Kòrsou, a yega na un protokòl di kolaborashon tokante e forma kon nan lo bai interkambiá informashon i konosementu na momentu di ehekushon di nan tareanan.
A base di e Ordenansa Nashonal enkuanto kompetensia FTAC a wòrdu establesé pa supervisá i mantené reglanan di kompetensia liber i hustu den tur sektor ekonómiko na Kòrsou . FTAC ta tuma akshon kontra di kompanianan ku ta stroba, limitá òf falsifiká kompetensia. E reglanan nobo stipulá den e ordenansa enkuanto kompetensia a drenta na vigor entrante 1 di sèptèmber 2017.
BT&P a keda fundá na 1996 danki na e nesesidat pa realisashon di diferente tarea di regulashon, entre otro supervishon riba tereno di telekomunikashon. Desde di e momentu ei e tarea di BT&P a bira mas amplio asumiendo tambe tareanan di regulashon i supervishon riba e tereno di pòst, sektornan di energia i tarifanan di airopuerto regulá. Na e momentu akí tin ahinda mas ampliashon den e tareanan, bou di dje e regulashon ekonómiko di e Sektor di Kuido na Kòrsou.
Aunke e tarea- i outoridatnan di FTAC i BT&P konosé gran diferensia, ta di sumo importansia pa evitá ku na momentu di ehekushon di e tarea- i ourtoridatnan den sektornan komùn, pa surgi kontradikshonnan. Banda di esaki e interkambio di konosementu i informashon, klaro te kaminda esaki hurídikamente ta pèrmití, tambe e meta i efektividat mester prevalesé di parti di tur dos supervisor. E presidente di FTAC, Alberto “Chos” Romero: “Kolaborashon di trabou huntu ku otro órgano di supervishon ta di gran importansia pa FTAC. Dor di kompartí señal i informashon, nos por hasi e supervishon ahinda mas efektivo.”
Ku establesimentu di FTAC, e supervisornan a drenta den kontakto tokante esaki, i ta di e forma ei nan a yega na otro pa asina firma un protokòl di kolaborashon. Den e akuerdo di kolaborashon tin palabrashonnan stipulá entre otro tokante di deliberashon periódikamente i e prosedimentu si dado kaso ta eksistí un pusibel superposishon na momentu di ehekushon di tarea- i outoridatnan.
Klek aki pa e protokòl di kolaborashon.
Pa mas informashon tokante di e Rueda di Prensa akí por tuma kontakto ku señor Edwin Bogert (BT&P) na +(599-9) 463-1700 òf señor Albert Scholten (FTAC) na +(599-9) 461-0067


text:
Bolo di appelmoes
Ingrediente:
• 1 2/3 kopi di hariña di pan Sun Flour
• 1 1/3 kopi di sucu
• 1/3 kopi di margarina
• ¼ telep di baking powder
• 1 telep di soda
• ¼ telep di kruidnagel (mul)
• ½ telep di canel (na puiroe)
• ¼ telep di allspice
• 1/3 kopi di lechi
• 1 kopi di apelmoes
• 1 webo
• 2/3 kopi di rasenchi
Preparacion:
Prome cu tur cos ta pone e forno keinta na 350 grado. Awor ta pone hunto, e hariña di pan, e sucu, soda, e baking powder, kruidnagel, canel y e allspice hunto. Despues ta pone e margarina aden y ta drei bon. Caba bati nan bon bati, caba ta pone e apelmoes e lechi y tambe e webo aserca. Drie nan bon. Caba bati nan hunto atrobe. Te delaster ta pone e rasenchinan. Drei nan poco poco door dje mescia, preferibel cu un cuchara di palo, hunta e forma eu margarina y basha e mescla aden. Lage keda 350 grado, 40 minuut den fornu.
Bolo di Cashupete
Ingrediente pa e bolo:
• 1 ½ cup di hariña di pan
• 1 cup di sucu
• 1 cup di manteca
• ¼ cuchara chikito di salo
• 1 ½ cuchara chikito di baking powder
• 1 cup di lechi
• 6 blanco di webo
• 2 cup di cashupete mulá
• 1 cuchara chikito di escensia di almendra
Pa e blancha, nos mester di:
• 1 cup di sucu di blancha bolo
• 2 blanco di webo
• 1/3 cup di mantéca
• 1 cuchara chikito di escensia di almendra
• 1 cuchara chikito di salo
• 1 cup di cashupete mulá
Preparacion:
Pa traha e bolo di cashupete ta bati e manteca y e sucu. Ora nan ta bon batí ta pone e blanco di webo aserca y sigui bati bon. Despues nos ta agrega e sobra ingredientenan y ta bolbe drey nan bon den otro. Entretanto nos a hunta un forma bon huntá cu manteca y nos ta basha e mescla den e forma y hinke den formu mester ta cendi na 350 grado y ta laga e bolo keda 35 minuut aden. Ora e bolo ta cla ta sake for di forno y laga fria pa por blanché. E blancha; Bati e blanco di webo hunto cu e sucu, pa despues pone e manteca y e salo acera. Awor nos ta pone e escensia di almendra y nos ta bati nan bonbatí. Como ultimo ta pone e cashupete mulá acera y ta drey bon gedrey. Ora nos ta cla y e bolo tambe a fria ta tapa e bolo cu e mescla di cashupete. Pa hacie un tiki mas bonity ta dorne cu cherry y lamoenchi confeit.
Bolo di cerbez
Ingredientenan:
• 2 kopi di sucu bruin
• 1 kopi manteca
• 2 webo
• 2 kopi dadel corta chiquito
• 1 kopi netchi corta chiquito
• 3 kopi hariña pan (blanco)
• 2 telep baking powder
• 1 telep di salo
• 1 telep di cane
• ½ telep di clabo (mula)
• ½ telep di allspice
• 2 kopi cerbes (cualquier sorto)
Preparacion:
Bati sucu y manteca hunto te ora nan bira light, pone e webonan uno pa uno bati nan bon. Baha e speed na promer. Pone e nechi cu e dadernan aden. Seefta e hariña y pone e baking soda, salo specerijnan hunto. Tira e hariña y 1 copi cerbez poco poco. Despues pa ultimo ta basha e otro copi di cerbez aden. Caba ta pone e mezeta den un forma cu buraco, no hunta e forma.
Bolo di fruta y walnut
Ingredientenan:
• 2 cups di walnut gechop
• 2 cups di fruta mix gechop (candied fruits and peels
• 3 cups di rasenchi gechop
• 1 cup di cherry corra corta na mita
• 1 cup ci carent
• ½ cup di orange juice
• 1 cup di manteca of margarina
• 1 cip di sucu bruin (bon gepak)
• 6 webo
• ½ ons di chuculati marga gesmelt
• 2 cups di hariña
• 1 telep cinnamon, nutmeg y clabo
• ½ telep baking soda
• ¾ telep saldo
Preparacion:
Combina noot y fruta cu e juice y tape y lage para 3 pa 4 ora 1 dia pa otro. Crema e manteca y batie e sucu aden te ora e bira fluffy. Bati e webonan aden un pa uno te ora e bati bon. Drei e chuculati aden. E mansa por parse corta pero esey ta normal. Combina e mansa cu fruta (frutanan, noot gemix cu e orange juice). Seefta e hariña cu e spicenan soda y salo, drei den e mansa te ora e ta bon gemix. Pone e mescla den un forma bon hunta y hinke den fornu na 300 grado pa mas o menos 2 ora y 20 minuut of te ora e test sali bon. Lage fria despues boltie. E mezcla ta midi mas o menos 10 cups y pisa 3 liber.
Bolo di galiña
Ingrediente:
• 4 ½ cuchara grandi di margarina
• ½ kopi di hariña di pan Sun Flour
• 1 kopi di bouillon di galiña
• ½ kopi di lechi
• 1 siboyo corta fini
• 1 promenton corta fini
• 3 kopi di paneermeel
• 4 kopi di galiña herbe corta na pida pida
Preparacion:
Traha un saus di e hariña di pain, mateca bouillon y lechi. Pone e siboyo y e promenton hasa den e saus. Delaster ta pone galiña y salo. No lubida un tiki peper na bo smaak. Laba e galiña si prome. Bruha tur cos hunto, drei bon pa tur cos coge smaak. Nos ta hunta e forma bon hunta cu rees, caba basha e bolo aden. Bati dos webo, basha ariba dje y tambe un tiki paneermeel. Pone den fornu na 350 grado y lage para aden pa mas of menos 1 ora, y bo bolo di galiña ta cla.
Bolo di pan
Ingrediente:
• ½ cup di awa
• 1 ½ bleki lechi chiquito
• 10 snechi di pan sin casca
• 2 cuchara di manteca
• 2 webo
• 2 cuchara di rasenchi
• 12 gota di “sweeta”
• Tiki salo
• 1 cuchara di kaneel
• Un tiki di casca di lamunchi raspa
Preparacion:
Hunta e forma cu manteca, separa e blanco for di e dor di webonan. Herbe e lechi, despues ta pone e pan acera. Lage muha y drei of bati e mescla te ora e bira un papa fini sin clompi. Pone e manteca. Door di webe, rasenchi acera tira 12 gota di “sweeta” aden y sigui drey e mescla.Mescla e mansa despues cu e salo, kaneel y casca di lamoenchi, bati e blanco di webo te ora e bira stijf pone den e mansa, sigui mescla bon, basha e mansa mesora den forma. Hinke den fornu na 320 grado pa un
ora y mei. Lage e bolo fria completo prome cu sake for di e forma.
Bolo di pistacho
1 paki manteca blueband 4 pida
1 cup di sucu
2 cup di harina blanko
1 teleep di encencia di pistacho
1 paki di pudding di pistacho (PIE FILLING)
1 teleep di baking powder
2 webo
Bati e manteca,suco,webo pudding di pistacho pa diez minut/ despues tira e harina, baking powder y encencia di pistacho i pone un banda.
PA E MEZCLA:
1/2 cups di nuts corta chikito, 1/2 cups di suco, 2 teleep di encencia almond, mescla tur cos hunto. Hunta un forma cu manteca i pone un tiki di mansa y depues pone un tiki di e mescla, despues un tiki di mansa y despues un tiki di mezcla te ora e mesclakaba,pone e forno na 325 grado laga e bolo pa mas of menos 45 min. te un ora den forno.Tiki hariña di pan. Sigi bruha nan dos te ora whisky y e hariña caba awor bruha e frutanan aserca. Hunta un forma di 1 liber.Res, fura e forma cu papel di vet e bolbe hunta, basha e mescla den e plancha y hinke den forno
CREMA DI PISTACHO:
Pa blancha e bolo, 2 enveloppe dreamwhip,1 paki di pudding di pistacho,
1 cup di icing sugar, 1 cup i mitar di lechi awa i laga nan bati pa 3 min. E bolo ta wordo blancha cu e crema di pistachio i dorna cu noot y cherry.
Bolo di fruta seco
• 1 cup di rasenchi color scur
• 1 cup di rasenchi color blanco
• 1 cup di dader (cortá na 6 pida)
• 1 cup di karent
• 1 sacu di fruta seco mixed (preimo, apricot, peach y pera)
• 1-1/2 cup di whisky
• 2 ½ cup di hariña di pan
• ½ theelepel di baking powder
• ¼ theelepel di baking powder soda
• ½ theelepel di salu, 1 theelepel kaneel
• ½ theelepel di nutmeg
• ¼ theelepel di clabo na puiro
• 375 gram di margarina
• 1 ½ cup di sucu bruin
• 2 theelepel di casca di lamunchi raspá
• 2 cuchara di stropi molases
• 6 webo (batí apart)
Preparacion:
Muha e frutanan cu 1 cup di whisky y laga nan para trek pa dos dia sefta hariña di pan, baking soda y baking powder hunto, agrega salu, kaneel, clabo y nutmeg aserca.Sende e fornu na 300 grado, bruha e lamunchi raspá den ½ cup di whisky, bati e margarina y sucu agregá e stropi di molases y agregá e webonan bati …tiki….tiki bati tur esaki nan den e mixer pa 2 minuto agregá ½ cup di whisky y e hariña di pan pero tiki..tiki. un tiki whisky.
Tempo:
1-1/2 Forno: 300 grado test: pencha e bolo cu un palo di sate, di e palo sali seco….. anto e bolo ta bon. Ora e bolo ta cla, laga e fria 10 minut den plancha prome cu bolt’e, ora e fria….. hunt’e cu stropi blanco.
Bolo di “Cherry Confetti”
Ingrediente:
• 3 cup di hariña di pan
• 2 cuchara chikito di baking powder
• 1 cuchara chikito di salo
• 1 cup di res
• 4 cup di confectioners dugar (suca fini di blancha bolo)
• 4 webo
• 1 cup di lechi
• 1 cuchara chikito di escensia di almendra
• 1 cup di cherry corta fini fini
• ½ cup di almendra mula (mester herbe e almendra kita su casca, caba ta mule)
Preparacion:
Primeramente ta mescla e hariña, baking powder y e salo. Tambe ta mescla e res y e sucu fini, te ora e bira un crema. Ora cu e ta un crema ta pone e mescla di e hariña aden, y dreyé bon. Bati e webonan bon batí, y bruhanan tambe den e mescla. Poco poco ora nos ta bruha e mescla, ta pone e almendra mula, e cherrycorta y e escencia di almendra den dje y mescla nan bon den otro. Hunta un forma bon hunta cu res, y strooi un tiki hariña di pan den e forma. Basha e mescla den e forma awor, hink’e den forno cu entretanto ta cendi na 350 grado. Laga e bolo di Cherry Confetti aki keda 45 pa 55 minuut den forno. Ora e bolo ta cla y a sak’e for di forno, ta hunte cu manteca y strooi cana riba dje.
Bolo di Pruim
Ingrediente:
• ½ paki di dader
• ½ paki di pruim
• 1 cup di biña cora
• Bati esakinan bunto den un mixer
Despues bati:
• 6 webo te ora cu e scuma bon
• 1 cup di sucu
• 1 pida manteca di bara
• 2 cup hariña blanco
• 2 cuchara chikito di baking powder
• 1 cuchara di vanilla
• 2 cuchara di awa di cherry
• 1 tiki clabo mula
• 1 tiki cane
Horne na 350 grado pa un ora. Pa dorna e bolo di pruim:
• 1 paki di pruim
• 1 cup di sucu
• 1 cup di awa
• Un tiki vanilla
Awor bo ta ponenan herbe, despues bo ta pone un rato den un mixer pa bati’e. Después bo ta dorna e bolo di pruim cun’e.
Bolo di rum
• 1 cup di manteca
• 1 ½ cup di sucu
• 6 webo
• ¾ cup di juice di lamoenchi
• ¼ cup di sasca di lamoenchi raspa
• 1 ½ cup di hariña geel
• 2 telep di baking powder
• ¼ cupo di rum
Preparacion:
Bati e manteca cu e mixer te ora e bira crema. Basha e sucu tiki tiki y batie te ora e keda “fluffly”. Agrega e webonan un pa un y bati despues di cada uno. Drei e juice di lamoenchi y casca aden. Tira e hariña blanco, hariña geel y baking powder. Mezcla nan bon y drei e rum aden. Pone den un ormo hunto cu res y honre pa 1 ora na 350 grado.
Bolo di sherry y bacoba
Ingrediente:
• 1 pk. Yellowcake mix (18.5 ounce)
• 4 bacoba grandi (cu su casca)
• 3 cuchara manteca
• 3 cuchara dry sherry
• 1 cuchara d sucu of honing
• Whipped cream
Preparacion:
Trahe paki yellow cake mix manera e paki ta indica. Ora ta cla lage fria. Pone e 4 baconanan cu casca den un baki den forno na 350 grado pa 25 a 30 minut of te ora e bacoba bira moli. Kita e casca di e bacoba y pone den osterizer. Pone aserca e manteca, sherry y sucu y batie te ora e bira smooth, lage fria un poco…Slice e bolo (3 laag) y hunta e laganan cu e relleno di bacoba. Traha whipped cream manera ariba e paki y hunta bo bole rond y ariba cune y pone den frigidaire.
Bolo di specerei
Ingrediente:
• 2 kopi di hariña di pan Sun Flour
• 3 telep di baking powder (double acting)
• 1 telep di salo
• 1 telep di cane (na puiro)
• 1 telep di allspice
• 1 telep di netemuskaat, (na puiro)
• 1 telep di cloves
• 1/3 kopi di rees
• ¾ kopi di lechi
• 2 cuchara grandi di lechi
• 2 webo
• 1 telep di vanilia
Preparacion:
Sefta e hariña di pan, baking powder, salo, cane, cloves, allspice, netemuskaat y e sucu. Bruha nan hunto. Pone e sucu bruin e rees, y e ¾ kopi di lehi acerca. Bati nan bon bati. Caba pone hunto e vanilia y e 2 cuchara di lechi y tambe e 2 webonan. Bati bon bati atrobe. Hunta e forma bon cu rees pone e fornu na 350 grado y lage para den for no 30 pa 35 minuut.
Bolo di tres lechi
Pa e palnlefi:
• 2 copi hariña
• 2 copi suco
• 6 webo
• 3 telep di baking powder
• ½ cupo di lechi
• 1 telep di vanilia, 1 telep di almond
• Un tiki salo
Preparacion:
Laga e webo bati te ora e bira stijf. Despues ta pone sucu, hariña, baking powder lechi etc. Ora e bolo Sali for di forno nos ta hinke cu un palo di sate pa e keda ful ful cu buraco y nos ta traha e liquido den oster.
Liquido
• 1 bleki grandi di lechi condens
• 1 bleki grandi di lechi bleki
• ½ kopi lechi regular di paki
• 3 dor di webo
• 1 whipping cream (4 envelop)
• 3 telep di brandy extract
Preparacion:
Ta basha e liquido ariba e panlefi wak pa tur caminda haya. Awor e crema pa dorna. 2 blanco di webo – 1 cup di sucu na candela 1 lamunchi berde raspa, ¼ telep di tartar1 tiki salo – ½ cup di awa. Den mixer pone 2 blanco di webo mientras cu e 1 cup di sucu y ½ cupo di awa ta na candela pa mas o menos 7 minuut. Ora e bira transparente ta bashe ariba e 2 blanco di webo cu ta bati y pone e lamunchi, tartar y salo acerca y despues ta blanche e bolo cune.
Carrot cake
Ingrediente:
• 3 cups hariña blanco
• 1 cuchara ground cinnamon
• 1 telep bk. powder
• ½ telep ground ginger
• 1 ¼ cups veg. oil
• 1 cuchara vanilla extr.
• 2 cups wortel raspa
• 1 cup sucu
• 2 telep soda
• 1 telep salo
• 1 ¼ cups appelsauce
• 1 cup sucu lichtbruin – 4 webo
Preparacion:
Ceinta e forno na 350 grado. Hunta un forma cu vet. Den un bowl bruha tur e ingredientenan seco. Den un orto bowl bati e otro cosnan te ora nan ta suave. Mezcla e wortel aden y bashe den e hariña. Basha e mezcla den e forma y horne pa 65-70 min. Tape cu foil si e bira bruin mucho liher prome su tempo.
Carrot cake (wortel)
Ingrediente:
• 1 paki di carrot
• 2 cups sucu 2 ½ cups hariña
• 1 telep baking powder
• 1 telep soda
• 1 telep nutmeg
• ½ telep ginger
• 1 telep vanilia
• ½ liber mixed fruit mula
• 1 paki rasenchi mula (1 ½ cup)
• 1 cup margarina dirti (2 repi)
• ¼ cup azeta dushi (manzola, corn oil)
• 1 cup biña of cherry brandy of cordial
• 5 webo bati
Preparacion:
Mix webo bon den un comchi pone margarina dirti y azeta dushi, carrots, fruta, fanilia, y spederijnan drei bon, pone webo bati mescle bon. Pone e harña alternando cu e bebida. Drecha e forma basha bo mansa y hinke den forno.
Crema di mango
Ingrediente:
• 5 mango grandi – Sucu
• 2 apelsina casca y corta na pida chiquito
• 1 cuchara grandi di juice di lamoenchi
• 2 kopi di whipping-cream – 1 kopi di pecan nuts
• 12 cherry berde.
Preparacion:
Pela e mangonan y corta nan for di e pipita. Ponenan den un blender y mescla nan cu sucu segun gusto. Pone e apelsina y juice di lamoenchi, bati e whipping cream y bashe den e blender. Agrega pecan nuts. Sirbie den glas di pudding y dorne cu cherry.
Kesio di Coco
Ingrediente:
• 2 coco – 1 kopi di awa cayente
• 2 bleki di lechi condens di 397grs. (cualquier marca)
• 6 webo
Preparacion:
Raspa e coconan y basha e awa cayente aribanan. Despues bo ta priminan te ora cu bo haya 2 kopie bon colma di lechi. Djey bo ta mezclanan cu e lechi condens y e webonan bon bati.
Pa e caramel
Ingrediente:
• 1 kopi di sucu – ½ kopi di awa
Preparacion:
Pone na candela e awa cu e sucu, te ora cu e haya punta. Bo ta bahe for si stoof, bashe ariba e kesio den e pyrex, y pone den forno na 350% den baña di Maria, pa 1 ora y mei. E receta aki ta pa 12 personan.
Kuki di cherry
Ingrediente:
• ½ kopi di mateca
• 1 ¼ kopi di sucu
• 2 webo
• ½ kopi di lechi
• 1 telep di vanilla
• 3 ½ kopi di hariña blanco
• ½ telep di salu
• 4 telep di baking powder
• 1 ½ kopi di jam di cherry
Preparacion:
Drei e manteca hunto cu e sucu, un webo, e lechi y e vanilla. Pone e harña ariba un tabla. Corta e mansa grandura di un florin. Pone un tiki jam di cherry ariba un di e pidanan y tape cu un otro pida. Prime e randnan bon ariba otro. Bati e otro webo y pasa e kukinan aden. Hunta un forma cu manteca, y pone e kukinan den dje. Pone na fornu na 325 grado te ora nan bira bruin.
Moes di Pistacho
Ingrediente:
• 1 ¼ cup di ponche crema
• 2 paki di puding di Pistacho
• 2 bleki di lechi condenced grandy
• 3 cup di awa frieu
• Noot na smaak
• 2 paki lange vingers
• 1 botter di Curaçaose liqueur blauw
Preparacion:
Blend e ponche crema, puding, lechi condence y awa hunto. Agrega e noot den e mescla y drey nan bon. Muha e lange vingers bon cu liqueur y pone nan den un forma. Basha e mescla di pistacho aki riba y ripiti esaki na smaak. Hinca bo moes den frigidair.
Orange coconut cake
• 2 kopi di hariña di pan sefta
• 1 1/3 kopi di sucu
• ½ kopi di crisco
• 1 telep di salo
• 2/3 kopi di orange juice
Preparacion:
Bati nan bon bati cu un mixer pa mas o menos 2 minuut.
Pone aden:
• 3 telep di baking powder
• 2 webo
• ¼ kopi di awa
• 1 cuchara grandi di apelsina raspa.
Preparacion:
Bati tur cos bon bati y drei nan den otro caba pone nan den forma bon hunta cu rees, pone den formu pa 30 minuut na un temperatura di 375 grado. Ora e fria, dornele cu appelsina raspa den sucu di blancha bolo.
Pasa boca dessert
Ingrediente:
• 1 paki jellow cherry
• 1 bleki lechi condens gr.
• 2 envelop knox
• 1 bleki fruit cocktail gr.
Preparacion:
Pone e jellow den un pyrex bahsa 1 cup awa herbi ariba dje y drey e bon. Ora e ta bon dirtie basha 1 cup awa friui di frigidaire ariba dje. Pone e knox dirti den un cup cu poco awa cayente. Basha ariba e jellow. Despues e lechi conens y por ultimo e fruit cocktail bruha nan bon den otro. Pone ½ ora den freezer. Despues bahe abao pone den frigidaire.
Puding di Mango
Ingrediente:
• 2 mango mediano
• 2 cup di Juice di anasa
• 4 envelop di gelatina sin sabor
• 1 bleki di lechi condence grandi
Preparacion:
Basha 1 ½ cup di juice di anasa den un paila chikito. Agreá e Gelatina sin sabor y bruha tur cos bon. Lag’é para 1 minuut. Pone e paila riba un candela mediano y keda drey bon te ora cu e gelatina a larga. Casca e 2 mangonan y slice e fruta kita fordi e anasa den un blender y batie. Basha e mescla aki
den un comchi grandi. Agrega lechi condence y e mescla di gelatina. Bruha tur cos bon cu un batido di webo.Muha un forma di pudin cu awa (òf hunta e forma delega cu un tiki azeta) y yena e mescla di mango aden. Hinca e forma di pudin den frigidaire durante di un paar di ora of pa un anochi. Bolter e puding den un schaalchi.
Quesillo
Ingrediente:
• 1 bleki lechi condence grandi
• 1 bleki di lechi awa grandi
• 5 webo
• 1 cuchara di vanilla
• 1 kelki di rum
• Algun slice di anasa
• Algun cherry cora
Ingredientenan pa kima e sucu:
• 2 cuchara grandi di sucu
• 2 cuchara grandi di awaw
Preparacion:
Laga e awa y ducu herbe den e mesun wea cu ta bay traha e quesillo te ora suce cuminza bira bruin. No lage bira muche scur. Ora e cuminza bira bruin ta kede drey’e cu un cuchara di palo te ora e haya un bunita colo bruin. Ora ta asina leu ta bahe for di candela pa e para fria y bira duro den e wea. Den un blender ta bati e lechi condence pa e los un poco. Caba nos ta kibra e webonan den un tayo y bashanan den elechi condence y nos ta sugui batie. Despues pa kita e holo fresco di e webonan, ta pone e cuchara chikito di vanilla aden.l despues ta habri e bleki di lechi awa y bashe tambe aden y como ultimo ta agrega e kelki di rum den e mescla, y bire un poco. Ora ta cla nos ta basha e mescia den e wea cu suce aden y nos ta pone pa man of menos tres kwart di ora riba stoof na Baño Maria. Tape pa e awa no bay aden. E quesillo ta cla ora cu hinca un forki aden mescos cu ta haci cu bolo y e forki Sali limpi. Lage fria y dorne cu slice di anasa y cherry cora.
TIP: Baño Maria ta significa cu ta pone e wea cu e mescla aden, den un wea
man grandi conteniendo awa.
Quesillo di ananas
Ingedeinte:
• 18 webo
• 1 bleki grandi di pineapple juice
• ¾ kgr, ( 1 ½ lb.) di sucu
Pa e caramel:
• ¼ kopi di awa
• 1 kopi di sucu
Preparacion:
Mezcla e juice di ananas cu e sucu. Pone ariba candela te ora herbe bon. Lage fria. Bati e webonan agrega nan acera. Cola e mezcla y pone den un forma cu e caramel den bom.Pone den forno di 350 grado pa tres ora.
Reseta donut
Ingrediente:
• 1 ½ cup di awa
• ¼ cup lechi
• ½ staf margarine Bleu Ribbon
• 1 cuchara chikito rees Crisco
• ½ telep salo
• ½ liber sucu
• 1 cuchara grandi vanilia
• 1 cuchara chiquito insencia oranje
• 1 cuchara chiquito almond
• 1 webo – 1 telep color geel
• 2 cuchara grandi ijs instant
• Hariña 2 liber pa 2 ½
Preparacion:
Pone den un comchi grandi tur ingrediente menos e ijs. Pone poce hariña blanco drei nan bon. Pone ijs mansanan te ora e mansa keda suave. Lora nan rond plat nan un tiki. Coba un buraco cu dede den nan laga nan rijs hopi despues hasa nan den azeta cayente bira bruin. Pone sucu den un saco papel bati nan den sucu oranan ta cayente.
Salada di batata cu cornedbeef
Ingrediente:
• 2 cuchara di binager
• 1 telep di selder
• 1 telep di mustard
• 5 batata grandi
• 2 telep di sucu
• 2 cup di kool corta chiquito
• 1 bleki di corned beef 12onz (friu y corta na bloki)
• ¼ cup di siboyo largo, geslice
• ¼ cup di augurk, dorta chiquito
• 1 cup di mayonaise
• ¼ cup di lechi
Preparacion:
Mezcla e vinager, celery y mustard. Pone un banda. Mientrastanto pela y herbe e batanan den awa cu salu pa 20 minuut of te ora nan ta moli, sore e awa, corta e batatanan na bloki. Basha e mezcla di vinager ariba e batata, strooi e sucu y e ½ telep di salu ariba dje tambe y pone fria. Awor mezcla e mayonaise, lechi e ½ telep di salo.Pone e corned beef, kool, siboyo largo y augurk hunto cu e batata. Basha e mezcla di mayonaise ariba nan.
Salada di galiña
Ingredientenan:
• 1 paki pecho di galiña
• 1 paki mix vegetable
• 1 bleki di rooibiet (na blokki) grandi
• 1 saco di batata
• 1 botter di mayonaise pareu
Forma di prepara:
– ta laba e galiña
– ta pone den wea cu awa y un poco salo pa herbe
– ora e bira moli ta split e galiña na repi
– pone den un baki grandi
– e batatanan ta wordo herbi den un wea separa, te ora nan bira moli
– despues cu e batata bira moli ta machiki bon y pone den e mesun
baki cu e galiña
– e paki di mix vegetable tambe ta wordo herbi un rato separa, ora e ta cla tambe ta agrege hunto cu e galiña y batata
– ta habri e bleki di rooibiet y bashe hunto den e baki di galiña, di ta desea
pa e salada tin un bunita color, por pone un tikie di e awa di rooibiet aden
– ta brouw tur cos hunto y agrega e mayonaise y ta cla
– si acaso e falta smaak, por agrega un tiki mayonaise y salo mas.
Upside Down Cake
Ingrediente:
• 1 bleki di anasa geslice (10 slice)
• 1 repi di manteca (margarine)
• 10 of mas cherry
• 1 paki di sucu bruin (1 liber)
• Extracto di almendra of extracto di anasa
• 1 cuchara chikito di extracto di manteca (butter)
Preparacion:
Traha e manza di bolo prome. Pone e forno keinta na 325 grado.Riba stof cu candela abao,ta poine e forma cu e repi di manteca aden pa e smelt. Ora e ta casi full gesmelt, ta basha e sucu aden y cu un cuchara di palo ta bruh’e den e manteca y platé den e bom di e forma. Habri e bleki di anasa y pone e slicenan riba e sudu y den cada un ta pone ½ cherry. Por dorné cu resto di cherry. Basha e manza riba e nasanan, mira pa nan no move di nan luga. Hinki den forno pa 1 ora. Testé prome cu saké. Si e ta cla, saké lagé dria djis un rato. Despues borteré riba un schalchi cu rand y ta wanta cayente of riba un carton furra mas grandi cu e bolo pa si e stropi core e no pasa over. Ama di cas su bo ta spaar redetanan, busca e receta di bolo di manteda, pa asina bo aplica na dje. Lo bo ripara con dushi e bolo lo resulta.


text:
WEB ta informá su klientenan di
trabounan urgente na e ret di distribushon di awa di bebe ku lo tuma lugá
riba Kaya Piedra Presioso na altura di Kaya Sardonis Suit direkshon Nawati
Suit.
Fecha: Djasabra 7 di ougùstùs 2021
Ora: 07:00 di mainta – 18:00 di atardi
Durante e trabounan aki klientenan lo por eksperensía interupshon, awa
bruin i/òf preshon abou den e siguiente areanan: Republiek, Kaya Piedra
Presioso na altura di Kaya Sardonis t/k Kibrá di Montaña, Kaya Zincon, Kibra
di Montaña Nawati Suit i besindario.
Tambe nos ta informá ku:
Trabounan di preparashon ta kuminsá for di djaluna 2 di ougùstùs
2021. E tráfiko riba Kaya Piedra Precioso lo ser dirigí pa kontroladonan
di tráfiko.
Klientenan lo eksperensiá stòf i molèster durante entrada i salida.
Pa por suministrá klientenan ku un kantidat chikitu di awa, lo bai tin un trùk
di awa ku lo pasa rònt durante e trabounan den e areanan ariba menshoná.
Nos ta hasi nos máksimo esfuerso pa e trabounan tuma lugá den e tempu
stipulá. Di antemano nos ta pidi nos diskulpa pa kualkier inkombeniensia.
WEB ta informá su klientenan di


text:
Morto
Morto ta e terminashon di e funkshonan biologiko ku ta sostené un organismo bibante. E palabra ta referi na e proseso di e sesashon di bida komo e kondishon of e estado di un kurpa ku no ta na bida mas. Fenomenanan ku normalmente ta okashona morto ta inklui depredashon, malnutrishon, aksidentenan anto malesanan.
E naturalesa di morto tabata pa hopi milenia kaba e konsernashon central di mundu su tradishonan religionan i filosofianan, anto kerementu den un tipo di bida despues di morto of reinkarnashon ta i tabata un aspekto sentral den kerementu religioso. Den senso moderno sientifiko, e origen i naturalesa di konsienshi te ahinda no ta konose den su hintero; un mirada tokante e ekistensia di bo konsenshi despues di morto te ahinda ta spekulativo.


text:
Oranjestad - 23 di Maart 2021
Manera ta conoci laboratorio di hospital ta manda tur siman un cierto cantidad di testnan positivo di Covid-19 Hulanda pa wordo analisa. Di lotenan cu a wordo manda e total di variantenan di precupacion (VOC) identifica te awor ta; 114 caso di Reino Uni, 2 di Sur Africa y 3 di Brazil. Pa loke ta total di e variantenan di interes (VOI) e cantidad di Mexico ta 8 y di California a bira 8.
Un mensahe ta bay na henter nos comunidad pa limita salimento no nesesario, sea extra cauteloso y sigi cumpli firmemente cu tur medida y reglanan di distanciamente social, uzo di Tapa boca y laba man frecuentemente y haci uzo di oportunidad pa registra pa vacuna. Corda bon cu no ta permiti actividad social na cas. E variantenan aki ta mas agresivo y contagioso y por causa problemanan serio di salud y compromete e capacidad di cuido na nos Hospital. Na momento cu bo sinti sintoma, isola bo mes y yama bo doctor di cas pa bo bay haci test. No keda move rond wardando resultado, keda cas y evita di sigui plama e virus. Solamente uni cu diciplina y solidaridad, nos lo reduci e plamamento di e virus y sigui move den direccion di Aruba su recuperacion y progreso.


text:
“Señor ta mi Wardador, mi’n tin falta di nada; Den kunuku di yerba berde, E ta pone mi sosega.
E ta hiba mi na awa trankil, pa mi bolbe haña forsa. E ta guiami den caminda drechi fiel na su nomber.” Salmo 23
Cu inmenso dolor pero segun boluntad di Dios, nos ta participa fayecimento
inesperadamente di:
Beatrice Elvira Hodge
Mihor conoci como “Bea”
*02-06-1951 – †28-08-2022
Na nomber di su:
Yiunan:
†Jessica Wever-Hodge
Makayla Hodge
Howard (Howie) Hodge
Monique v/d Burg-Hodge
Nieta/o nan:
Boris Alexis Kartodikromo-Wever y Famia
Mitchel Angelo Wever y pareja
Samantha Vrolijk
Arshella Pheijffer
Bisanieta: Sarah Vrolijk
Yiu di Criansa:
Sigmar Cornelia
Geraldine Libee
Rumannan:
Thelma Maxwell
Lilian Busby-Maxwell
John Maxwell
Subrino I Subrinanan:
Joyce Maxwell y Famia
Carmelita Maxwell y Famia
Irma Wilson y Famia
Ernesto Wilson y Famia
Hector Wilson y Famia
Alberto Wilson y Famia
Margareth Maxwell y Famia
Rafael Lambourghini y Famia
Selma Maxwell y Famia
Gisela Arends y Famia
Dimitrus Hodge y Famia
Subrina stima: Jaruska Romney
Demas famia: Ammerlaan, Every, Esser, van Putten, Newton, Charles, Spencer, Martijn, Maxwell, Wilson, Hodge, Adams, Violenes, Cornelia, Busby, van der Burg, Fernandes, Zuluga.
Amistadnan di Cas: Halman, Nicolas, Yarzagaray, Jansen, Libee, Wernet, Maduro, Morales, Panthophlet, Sillee.
Nos disculpa so de nos tristeza nos por a lubida un of mas nomber di famia.
Acto di entiero lo tuma lugar:
Dialuna 5 di September 2022, 9’or pa 11’or di mainta na Olive Tree Funeral Care & Crematory Sanicolaas sigi pa Santana Catholicon a Zeewijk.
Nos ta lamenta cu despues di entiero nos NO ta ricibi bishita di condolencia na cas.


text:
Ta Dios Su Falta Cu Nos Ta Sufri?
E contesta cu Bijbel ta duna
Bijbel ta contesta bon cla cu no! Sufrimento nunca tabata parti di Jehova Dios su proposito pa humanidad. Loke a pasa ta cu nos prome mayornan a rebeldia contra Dios su gobernacion y a scoge pa nan mes dicidi kico ta bon y malo. Nan a bira lomba pa Dios y a sufri e consecuencianan.
Awe nos ta experencia e efectonan di nan mal decision. Pues, Dios di niun manera ta esun cu ta causa sufrimento.
Pesey Bijbel ta bisa: “Ora un hende ta pasa den prueba, e no mester bisa: ‘Dios ta pone mi na prueba.’ Pasobra ningun hende no por pone Dios na prueba cu cos malo, y e mes tampoco no ta pone ningun hende na prueba cu cos malo.” (Santiago 1:13) Tur hende por haya nan cu sufrimento, hasta esnan cu tin Dios su aprobacion.


text:
North Perry Airport, Pembroke pines, Florida:
Dialuna den oranan di merdia, tres persona a perde nan bida, na momento cu un avioneta di un motor a crash riba un auto cu tabata riba caminda.
Esaki a sosode den un bario den e estado di Florida. E victimanan tabata e dos personanan den e avioneta, kende nan a wordo identifica como Yaacov Nahom y Grant Husta, Taylor Bishop di 4 aña cu tabata den e auto hunto cu su mama. E mama ta interna den un situacion hopi critico na hospital. Esaki autoridad local a informa prensa.
E accidente a tuma luga den e bario di Pembroke Pines, cu ta keda cerca di e aeropuerto local North Perry Airport. E Beechcraft Bonanza, un avioneta di un motor, a hay’e den problema mesora despues di a lanta buelo. E mester a haci un birada na rechts pa asina baha back na e aeropuerto. Aki ta caminda e fout a sinta, e avion tabata algun meter dilanti di e pista y a dal den kabelnan di coriente, esaki a pone cu e la crash net riba e Hyundai SUV, den cual e mama cu su yiu homber chikito tabata. Segun testigonan e hala a touch vloer prome.
Ambos persona den e avioneta a muri mesora, E dama chauffeur di e SUV Hyundai y su yiu homber a wordo hiba cu urgencia pa Hospital y dialuna anochi Taylor Bishop di 4 aña a fayece.
E tragedia aki a wordo graba pa un camara, di un bel di porta di un cas. Aki por a mira exactamente kiko a sosode.


text:
Ken ku ke kompartí pensamentunan mas profundo, sa ku e atenshon di e redunan sosial no ta e mihó pa esaki. Poko di nan ta siña algu útil, pa reflekshoná òf pa profundisá den nan eksperensia di bida.
Pa algun di nan, e reda sosial ta funshoná komo un pasa tempu, pa otronan, komo trabou, i ainda, otro ku ta uz’e pa alimentá su ego i vanidat ku ta trese tur eksposishon.
E últimonan aki -meskos ku Narciso- namorá di su mes, esei ta e motibu ku tur dia e tabata len den riu pa por meditá riba su mes imágen.
Pa un amante di su mes, kada ‘mi gusta’ i kada komentario ta kambia su propio persepshon di e realidat i karisiá su deseonan pa ser stimá, i aspirá pa bira, por ehèmpel, importante, inteligente òf bunita.
Ke men, si di bèrdat bo ke krese, no dediká demasiado tempu den e fábrika di ilushonnan di reda sosial. Ademas, no proyektá bo balor pa e kantidat di siguidónan i e kompromisonan ku bo tin.
Di bèrdat bo ke “influensiá”? Awèl, hasi’é, den práktika ku e personanan rondó di bo. Di bèrdat bo ke gana alma? Hasi’é diariamente ku e “mizerabelnan” ku aparesé den bo kaminda.
Di bèrdat bo ke sali for di e superfisialidat di e generashon aki? Dediká tempu na asuntunan profundo i edifikante.
Frasenan pa motivá por ta agradabel, pero nan no ta kambia nos bida. Mira loke ta sosodé den otro su bida ta mantené bo informá, pero e no ta kambia bo propio bida apsolutamente.
1 – I si bo rekonsiderá e tempu balioso ku bo a pèrdè akinan?
2 – I si bo rekonsiderá bo referensianan i hasi un “limpiesa” den e lista di e personanan ku ta sigui bo?
Hmm! Mi sa ku e desafio aki ta pa poko hende. Abo ta aseptá?


text:
UTRECHT – Mi hendenan! Friendly reminders cu nos tur ta bay muri un dia. Awo, no kere cu mi ta giving up riba bida. Pero e biaha ki, mi no ta Sensitive Sally, Mi no ta Negative Nancy ni Positive Paully.
Awe, ta Bitter Betty a gara e pen! Ban papia! Mi hendenan, esta un desdicha. Entre e postnan di Carnaval y Mike Eman cu Otmar Oduber nan tiramento di post pa otro riba Facebook, mi ta gewoon aki nan cu asina un cara. Un siman liber di scol tras di lomba y mi ta cla pa e transicion di e ultimo lunanan di mi tercer aña universitario. Mi a kies pa specialisa mi mes den comunicacion y solamente di pasa wak e cursonan caba ya mi pia ta tembla. E lunanan aki cu ta bin ta bay ta bon duro, pues si mi disparce boso sa. Como bon millenial ami tambe ta biba yen duda y yen miedo. Mi kier un bon trabao, pero tambe mi kier ta feliz. Mi kier biba comodo pero tambe mi kier sinti cu mi trabao tin un proposito y mi no ta traha pa placa so. Pensando tanto riba futuro el a hiba mi bek na pensa riba mi propio habitonan.
No solamente riba un nivel personal, manera duna mucho di mi mes y despues keha cu hende ta cansa mi. Sino tambe riba con mi ta come y con esaki ta afecta mi bida. Awo, ta berdad mi tin un tiki dimas aki aya… hende ta yama nan curves, ami ta gewoon pensa mi tin cu baha tiki peso. Semper mi tabata kier tin un nek largo bunita, pero na su luga mi tin un nek cortico y si mi sigui come mi ta bay keda sin nek tambe. Bida na Hulanda ta solitario, ta hopi friu pafo y mi ta biba den un cas practicamente mi so. Pues cushina pa mi mes ta haci mi poco tristo y tin simannan cu Thuisbezorgd (servicio di deliver cuminda na Hulanda) ta gewoon mi escogencia. Pero ultimamente mi ta gewoon fada y mientras cu no tin nada den mi bida cu ta bayendo malo.
E frase ‘you are what you eat’ ta bin den mente. Nan kiermen bida solamente ta cambia ora bo fada di mesun estupidez y ami ta kere cu awo si mi a fada di esun di mi. Actualmente, mi tin un dos siman sin come carni cora. No pasobra mi ta bay bira un di e vegetariano annoying, pero mas bien pasobra mi kier test e efecto cu e lo tin riba mi curpa. Carni cora ta conoci pa ta algo masha duro pa digesti. Mi a crece den un cas humilde, pues di chikito mi a come locual tin. Aki aya tabata tin cos mi no tabata gusta manera sopi mondongo of lenga di baca. Pero na su luga, mi mama semper a haci un pida galiña pa mi pa mi no keda sin come. Dominicanonan no ta mucho amante di junkfood, pero no kere bo ta bay come cuminda tipico Dominicano tur dia y keda flaco. Mi ta purbando di come miho y tratando di educa mi mes riba cuminda y ki efecto nan tin riba e curpa humano. Claro cu e ta 100% sigur cu nos tur ta bay muri, pero mi a realisa cu mientras mi ta na bida mi kier hiba un bida di calidad. Mi no kier end up tur diabierna anochi ta trip y come cuminda di truck, mi no kier pasa cumpra pastechi tur mainta pa mi yiunan prome cu nan bay scol.
E cantidad di snacks cu tin na tur huki di Aruba ta preocupante y mi ta bitter pasobra:
1. Esaki ta un di e tiki maneranan cu hendenan por traha extra placa y grita boycott ta kita pan di hende su mesa.
2. E simplemente ta un realidad cu kroket, pastechi, empanada, etc. no ta cosnan cu nos ta supone di come tur dia pero fruta cu berdura ta caro. Bitter pasobra nos ta un isla chikito y aunke nos kier lo miho ta berdad cu hopi no por afford e.
Cu ora bo ta come un cuminda so pa dia y bono sa di unda e otro lo bin, bono ta bay kies un salada y mas bien lo opta pa algo cu lo yena bo. Mi ta bitter pasobra nos sa asina tiki tocante con pa cuida nos mes, con pa alimenta nos mes y con industria medico ta traha. Bitter pasobra nos tur sa cu pharmacianan ta un industria biyionario y ta depende di nos kebrante di salud pa triunfa.
Bitter pasobra mi no a cuminsa siña tocante nutricion prome, bitter pasobra ni cuanto mi tira zucchini den webo, hariña y seasoning e djis no ta smaak mescos chicken nuggets, pero bon mi ta determina. Mi ta catch boso nan up otro siman!


text:
Prome Minister Evelyn Wever – Croes e siman aki ta reuniendo cu sindicatonan riba diferente tema relaciona cu e impase cu tin cu Hulanda. Meta di e reunionnan aki ta pa percura pa tur hende y especialmente sindicatonan ta bon informa pa asina nan por tene nan miembronan bon informa y trankil cu informacion corecto.
Diahuebs Premier Wever – Croes a reuni cu sindicatonan di sector publico esta SIMAR, SEPPA, SPA, SADA y TOPA. Den e reunion aki a concentra riba e tema di 5%.
Prome Minister Wever – Croes a informa e sindicatonan cu actualmente ta den dialogo ainda. Otro siman Prome Minister tin reunion cu Secretario di Estado Alexandra van Huffelen y despues di esey lo tuma contacto cu e sindicatonan un bes mas, pa informa nan di e ultimo posicion di unda ta para. âTur cos ta prepara pa haci e pagonan e luna aki manera cu a compromete pa haci, pero kier sali for di e impase cu Hulanda prome,â Premier Wever – Croes expresa.
E dia siguiente, diabierna 15 di juli, Prome Minister a reuni cu sindicatonan di sector semi publico, esta STA, FTA, STT/ VWI y SIWA. Tabatin mas sindicato cu a wordo invita, sinembargo esaki ta e grupo cu a atende e reunion. Durante di e encuentro aki Prome Minster Wever – Croes a concentra riba e ley Landsverordening Normering Topinkomens (LNT)/ conoci como e Wever-Croes norm. Prome Minister a duna un splicacion tocante e proceso encamina cu e ley.
E ley a bay Parlamento di Aruba den un forma cu sindicatonan lo no tabata di acuerdo cu ne, pero e ley a bay asina pa motibo di instruccion cu Aruba a haya di Hulanda y cu Gobierno di Aruba y Hulanda a yega na palabracion. Sinembargo, Parlamento den su derecho a trece cambio na e ley aki. Consecuentemente, aworaki Hulanda ta interpreta e cambionan aki bisando cu Aruba no ta cumpli cu e condicion y pâesey Aruba no por paga empleadonan publico. Prome Minister Wever – Croes a informa cu e posicion di Gobierno di Aruba ta, cu e cambionan cu Parlamento a bin cu ne ta prerogativa di Parlamento. Y Gobierno no por âoverruleâ of remove e cambionan ey.
E sindicatonan a indica na Prome Minister cu aworaki den comunidad tin algun di e trahadonan den companianan estatal ta wordo culpa cu talbes no por paga 5% na empleadonan publico. Pa cual Prome Minister a bisa cu e situacion actual no ta culpa di ningun trahado. Hecho ta cu tin un impase entre Gobierno di Hulanda y Gobierno di Aruba pues no por culpa ningun trahado of Parlamento.
Por ultimo Prome Minister a resumi enfatisando riba meta di e reunionnan, cual ta pa trece informacion corecto dilanti y pa mantene e trankilidad. Siguientemente lo invita gremionan comercial tambe pa por papia riba e conseho di CAFT pa evita cu esaki ta bay trece nerviosismo of mas preocupacion. E reunionnan cu e sindicatonan a bay bon y a aclaria dudanan cu sindicatonan tabatin. âImportante pa corda ta cu nos tur kier mesun cos. Pa Aruba sali for di e crisis y hiba nos Pais dilanti,â Prome Minster Evelyn Wever – Croes a termina bisando.


text: siman pasa, komo parti di gira di sensibilashon pa laga mundo konose nos lucha pa emansipashon I igualadat na Boneiru. Akinan nos tabatin diskushonan importante I fruktifero ku e Prome Minister Honorable Dr Ralph Gonsalves I ku e Gabinete di Ministernan kaminda nos a duna splikashon mas profundo di e trajektorio i lucha pa wordu rekonose i pone bek riba e lista di Teritorio Sin Propio Gobernashon di Nashonan Uni. Nos tabatin tambe varios entrevistanan ku e medionan di komunikashon, na radio I televishon, kaminda nos a dirigi nos mes direktamente na e publiko general I tabata involvi den programanan interaktivo ku yamadanan. E gobierno I e pueblo di Sint Vincent I Grenadines a duna nos un kaloroso bon bini I ta sostene nos kompletamente den nos lucha kontra di e forma aki di neo-kolonialsimo I ta apoya nos pa ku nos derecho di outodeterminashon. Nos ta kontinua gira I nos lucha pa libertad I igualdat I ta gradisi e pueblo Boneriano pa su kompromiso na e lucha.


text:
PHILIPSBURG- Eveline Henriquez ta lucha ku un problema moral grandi: e mester laga evakuá su yunan si òf nò? “Esun mayó ta basta grandi ku mi por lag’é bai serka famia na Hulanda,” e ta bisa, “pero esun di mas jòn nò i mi no ke parti nan for di otro tampoko.”
Eveline ta manager di un agensia di nutrishon i sa mihó ku kualke hende ku kuminda normal lo no tin na mesa dje lihé ei. Si mester manda e muchanan afó, lo e preferá pa nan bai Kòrsou òf un otro isla den serkania, “pasobra si nan bai ta pa un tempu mas largu i e ora ei Hulanda ta masha leu.”
Pregunta krusial
E pregunta kiko ta mihó pa mucha menor di edat ta penoso pa mayornan i e kontesta ta masha nesesario pasobra e notisia – no konfirmá – ta kore ku Krus Kòrá ta ofresé di evakuá mucha pa Hulanda un di e dianan aki.
Richard Gibson Jr., yu hòmber di e minister di Finansa, tampoko no sa kiko e mester hasi. “Mi ta komprondé ku mayornan ta haña e situashon aktual masha peligroso i mésora ke duna atenshon na e daño ku tin. Kisas e ora ei e muchanan ta stroba so.
E situashon ta asina peligroso ku realmente tur hende ku tin yu chikí ta kore rònt ku nan den outo i sigur no ta laga nan keda kas.
Skolnan ta será
Skolnan tur ta será, hopi bia nan tin hopi daño i e direktivanan di skol awe numa ta reuní pa promé bia pa balotá e situashon. “Wela i tawela por hèndel dos mucha?” Richard ta puntra su mes. Loke e ta preferá mas tantu ta di tene nan serka dje.
Es ku no tabatin niun problema di manda su yunan afó mésora ta Franco Guadeloupe, rèktòr di ‘University of St. Martin’. Orkan Irma a bai ku su kas kompletamente i e ta kore rònt den un outo sin bentana i winshil. “Un ora mi ta drumi serka amigu, otro ora otro kaminda, nunka mi no sa delanta; esei no por ora tin yu”, e ta bisa. E edifisio di universidat el a habri komo shèlter i e ta pèrkura pa e suministrashon di ayudo di emergensia i awa.


text:
Investigacionnan extensivo mundialmente tocante Trastorno Neurocognitivo (TNC), (antes yama Demencia), ta revela cu:
- dos tercera (2/3) parti di hende ta pensa cu un condicion di Trastorno Neurocognitvo ta normal den e proceso di envehecemento, en bes di un condicion medico/ neurologico.
- Aki 95 porciento di e respondientenan ta pensa di tin chens pa desaroya un di e condicionan di Trastorno Neurocognitivo (TNC) durante nan bida.
Un investigacion cu 70,000 respondiente den 155 pais ta revela cu:
- 2 den cada 3 persona ainda ta pensa cu un condicion di TNC ta normal den e proceso di envehecemento.
- 62 porciento di profesionalnan den salubridad ainda ta pensa cu un condicion di TNC ta normal den e proceso di envehecemento.
- Mas o menos 50 porciento di personanan cu ta biba den un condicion di TNC ta sinti nan mes ignora door di profesionalnan den salubridad (dokter y nurse).
- 1 den cada 5 persona (20%) ta atribui un condicion di TNC (Mayor) como: ‘mala suerte’. Casi 10 porciento como boluntad di Dios y 2 porciento ta atribui esaki na bruheria.
- Cada 3 seconde un persona na mundo ta cuminsa desaroya un condicion di TNC
“London School of Economics and Political Science” (LSE) a haci e analisis di e investigacion mundial aki.
E rapport aki ta revela cu stigmatisacion di un condicion di ‘TNC’ ta preveni cu hende ta busca informacion, conseho, apoyo y ayudo medico cu por yuda mehora e duracion y calidad di bida dramaticamente. Globalmente condicionan di TNC ta creciendo hopi lihe como e motibo di fayecimento.
Ta wordo calcula cu pa aña 2050 e cantidad di persona cu un di e condicionan cu ta resorta bou di TNC lo triplifica te mas cu 152 miyon compara cu awendia cu ta un 50 miyon.
“Stigma ta e barera mas grandi cu ta limita tur hende na mundo pa mehora e manera con nan ta biba cu un di e condicionan di TNC dramaticamente.”asina Paola Barbarino, director di Alzheimer Disease International (ADI), a bisa.
Tambe e rapport ta revela actitudnan asombroso tocante condicionan di TNC. Den e investigacion a inclui respondientenan cu ta biba den un condicion di TNC mayor, cuidadornan, profesionalnan den salubridad y publico en general. Un causa principal di preocupacion den e rapport aki ta e cantidad di hende na mundo cu ta pensa cu un condicion di TNC ta un parti normal di envehecemento.
Cuarenta y ocho porciento (48%) di e respondientenan ta kere cu problema cu memoria den un condicion di TNC nunca lo mehora, ni maske cu tin apoyo medico, mientras un den cada cuatro (25%) persona ta pensa cu nada por wordo haci pa preveni un condicion di TNC. Esakinan ta bareranan grandi cu ta preveni hende di busca ayudo, conseho y apoyo.
E rapport ta revela cu stigmatisacion di un condicion di TNC hopi biaha ta bai man den man cu stigmatisacion asocia cu salud mental / psiciatrico, enfocá riba edad y accentua door di falta di disponibilidad di tratamento medico. En realidad, hopi forma di apoyo ta existi rond mundo. Combersamento y planeamento por yuda hende pa biba mas bon y mas largo posibel den un condicion di TNC.
Den e rapport ta constata cu 50 porciento di respondientenan cu ta biba den un condicion di TNC ta sinti nan mes ignora door di profesionalnan den salubridad (dokter y nurse), mientras 33 porciento di respondiente cu ta pensa cu si ta tin un condicion di TNC, nan lo NO wordo scucha door di dokternan y otro profesionalnan den salubridad.
Interesante ta cu 95 porciento di e respondientenan ta pensa cu si nan lo desaroya un condicion di TNC den nan bida y mas cu dos tercera parti di nan (69.3%) lo haci un test genetico pa sa si nan tin riesgo di haya un condicion di TNC (maske cu actualmente no tin un tratamento pa evita e malesanan di e tipo Alzheimer). Sinembargo, dos tercera parti di e respondientenan ainda ta pensa cu un condicion di TNC ta un desaroyo natural di envehecemento. E miedo di desaroya un condicion di TNC serca hende ta halto. mundialmente, pero e comprendemento real di e malesanan di tipo Alzheimer ta bou. Esaki ta hopi preocupante pasobra un condicion di TNC tipo Alzheimer y otro condicionnan di TNC ta e di 5 condicion mundialmente cu a final por conduci na fayecimento.
Combersashon y consultashon tocante e condicion di TNC ta yuda maneha e stigmatisacion, normalisa e lenguahe y encurasha hende pa busca ayudo, conseho y apoyo. “Stigmatisacion ta sali for di miedo/inseguridad. Miedo ta genera silencio, y na su turno ta persisti den ignorancia y malcomprendemento.
Cada 3 seconde un persona na mundo ta cuminsa desaroya un condicion di TNC, sinembargo mayoria di nan NO ta wordo diagnostica of ta ricibi opoyo. Actualmente e gasto annual relaciona cu condicionnan di TNC ta mas cu 1 triyon (1,000,000,000,000) Dollar Mericano – un cifra cu lo redobla pa 2030. Fayecimento cu wordo conduci pa un condicion di TNC a redobla entre 2000 y 2016, haciendo esaki e di 5 causa na 2016 cu ta conduci na morto, mundialmente; na 2000 e tabata na di 14 luga.
Falta di conocemento riba un condicion di TNC ta resulta den suposicionnan incorrecto relata na e efecto di un di e condicionnan aki riba e persona y su famia. Igualmente ta e caso ora trata stereotiponan negativo tocante con un persona den un condicion mayor di TNC lo comporta su mes.
Tin evidencia cu ora cu un persona cu tin un condicion di TNC y su famia ta bon prepara y apoya, e sentimento di shock, rabia y duele ta wordo balansa door di seguridad y empoderamento, p’esey e enfasis riba e campaña global ta riba “aumenta e conversacionnan rondo di condicion di TNC”.
Den un siguiente articulo FAA lo publica cifranan relata na Aruba su situacion.
Traducion: Fundacion Alzheimer Aruba (FAA).


text:
Verlof di Parto
Verlof di Parto Empleado Publico
Tur empleado publico y gelijkgestelden femenino, tin derecho riba compensacion pa dianan di verlof prome y despues di parto (zwangerschapsverlof). Esaki no ta wordo regla cu SVb, pero cu e chef/hoofd van dienst y e empleado publico. Tampoco ta pone e empleado riba Webportaal como AO durante e verlof di parto.
Rekisitonan
E empleado ta palabra cu e chef/hoofd van dienst ki tempo e verlof di parto di cuminsa. Esaki ta depende di e fecha di parto, cual a ser poni riba papel pa e profesional medico (huistarts, specialista of partera). E verlof ta un total di 12 siman, cual por wordo parti entre 4 of 6 siman prome cu e fecha di parto, y e resto despues.
Si e trahado duna lus riba un otro fecha cu cual su partera of medico a indica, e fecha aki no tin influencia riba e total di dianan di verlof.
Compensacion
Durante e verlof e empleado publico ta retene 100% di su salario.
Webportaal
E trahado publico no ta wordo poni den Webportaal como AO durante e verlof di parto. Solamente den caso cu e empleado publico no por comunisa traha bek riba e fecha cual ta poni pa e reanuda su trabao, e ora ta pone e empleado como AO riba Webportaal y e proceso normal di control na SVb ta cuminsa.


text:
Fundashon pa Konsumidó ku Enkuesta tokante Seguro di entiero i funerario
Un di e tareanan di Fundashon pa Konsumidó ta pa hasi investigashon di merkado. Investigashon ta un parti importante di nos trabounan. Un di nos metanan ta pa informá komunidat ku informashon konkreto i basá riba echo. E investigashonnan ku mas ta resaltá ta nos investigashon tokante komparashon di preis di produkto i servisio.
Banda di e komparashonnan di preis kustumbrá, nos ta hasi investigashon den otro sektornan tambe. Algun di e investigashonnan ku nos a hasi den pasado ta investigashon di servisio di ántes TDS, UTS , investigashon di nos transporte públiko i servisionan bankario. E último investigashon ku nos a hasi nos a midi kon bon informá e konsumidó ta di servisionan ku bankonan ta duna ora di por ehèmpel hasi fiansa, hipotek, habri un kuenta na banko.
Tambe nos a hasi un investigashon pa yega na un maneho di energia responsabel, kua konklushon i rapòrt nos a entrega na gobièrnu tambe. Meta di esaki ta pa mehora maneho òf yega na un maneho nobo na bienestar di e konsumidó.
Aktualmente nos ta ehekutando un investigashon den e área di seguro di entiero i funerario. Pa esaki nos tin mester di yudansa di abo komo konsumidó ku a eksperensia e servisio di seguro di entiero i funerario. Di e forma aki nos por yega na dato konkreto pa informá komunidat.
Si bo ta forma parti di nos kontaktonan di e-mail, lo bo por bai risibí un ‘link’ pa asina partisipá na e enkuesta aki.
Nos ta invitá tur konsumidó ku a eksperensiá servisio di seguro di entiero i funerario pa bishita nos página di Face Book Fundashon pa Konsumidó pa partisipá na e enkuesta aki i asina yuda nos yega na informashon verídiko na bienestar di e konsumidó. Tambe bo por manda nos un mail na info@fundashonpakonsumido.org pa por risibí e link pa yena e enkuesta aki.
For di awor masha danki pa kontribuí ku e proyekto aki. Si bo ta deseá mas informashon tokante e enkuesta aki por tuma kontakto ku Fundashon pa Konsumidó su departamento di komunikashon na 4626666.


text:
DCNA ta risibí un donashon di Everon Jackson Hooi via Postcode Loterij di Hulanda, pa konservashon di naturalesa na Karibe Hulandes
DCNA ta risibí un donashon di Everon Jackson Hooi via Postcode Loterij di Hulanda, pa konservashon di naturalesa na Karibe Hulandes
Pa medio di e wega di Nederlandse Postcode Loterij (NPL) “Kraak de Koffer, e aktor Everon Jackson Hooi ku di Kòrsou, a hasi donashon di 10.000 euro na Dutch Caribbean Nature Alliance (DCNA). DCNA lo usa e fondo akí pa proyektonan den kuadro di salbaguardiá naturalesa na Karibe Hulandes dor di yuda i asistí e Organisashonnan di Maneho di Área Protehá na Aruba, Boneiru, Kòrsou, Saba, Statia i St Maarten.
DCNA ta hopi agradesido pa e donashon. Naturalesa na e islanan di Karibe Hulandes, manera nan refnan di koral, mondinan di palu di mangel i mondi duende (‘elfin forest’) ta úniko i importante pero tambe frágil i enfrentando menasa di disparsé. Lo destiná e fondo entre otro pa aktividat ku enfoke riba krea refuerso di e kapasidat di personal i e posishon finansiero pa e Organisashonnan di Maneho di Área Protehá, edukashon di naturalesa pa hóben, i promové konsiensia i e sentido di akshon urgente pa kontrarestá e retonan di konservashon (manera kambio di klima) den e parti Karibense di Reino Hulandes.
DCNA & Postcode Loterij
DCNA ta un organisashon non-profit ku a krea pa protehá medioambiente natural i pa promové maneho duradero di rekursonan natural, tantu riba tera komo den awa, na e seis islanan di Karibe Hulandes. DCNA su mishon ta pa salbaguardiá naturalesa na Karibe Hulandes dor di yuda i asistí e Organisashonnan di Maneho di Área Protehá. Ku kreashon di un bos uní, yuda sigurá rekurso duradero di fondo, kompartí rekurso, abilidat i eksperensia i promové konsiensia públiko, DCNA lo por reforsá e ret di kontakto i sostené inisiativanan di konservashon di naturalesa rònt Karibe Hulandes.
DCNA tin un historia di mas ku un dékada ku Nederlandse Postcode Loterij i nan koperashon ku organisashonnan di karidat bou di e nòmber “Goede Doelen“. For di 2008 DCNA a bira un benefisiario kompleto di Nederlandse Postcode Loterij i ta risibí kada aña supsidio anual.
Everon Jackson Hooi
Everon Jackson Michael Werner Hooi (Kòrsou, 30 di mei, 1982) ta un aktor hulandes di desendiente di Kòrsou. E ta konosí pa su papel komo Bing Mauricius den ‘Goede tijden, slechte tijden, pero tambe pa su papel komo Ciro Pieterszoon den RTL su seri ‘De Erfenis’.